Predstavnici kompanije „Alumina" i Rudnika mrkog uglja „Banovići" potpisali su ugovor o poslovnoj saradnji za 2019. godinu vrijedan više od 20 miliona KM. Prema ugovoru, koji su potpisali član Upravnog odbora "Alumine" Mile Matić i direktor Rudnika dr Munever Čergić, Rudnik mrkog uglja „Banović“ će tokom naredne godine isporučiti od 200.000 do 240.000 tona uglja za potrebe naše kompanije.\nMatić je rekao da „Alumina“ i RMU „Banovići“ imaju strateško partnerstvo više godina, te da se svake godine podiže nivo poslovnih aktivnosti.\n„Potpuno smo zadovoljni kvalitetom i obimom saradnje sa Rudnikom mrkog uglja iz Banovića, jer je fabrici potrebno stabilno snabdijevanje ugljem kao značajnim resursom u proizvodnom procesu“, istakao je Matić.\nOn je naveo da je „Alumina“ potpisala značajan ugovor, jer se njime obezbjeđuju potrebne količine uglja za rad energetskih postrojenja, kako bi se realizovali planovi i poslovni ciljevi koje kompanija ima u 2019. godini.\nDirektor RMU „Banovići“ dr Munever Čergić je rekao da je „Alumina“ veoma bitan potrošač za Rudnik iz Banovića, jer je poslije "Elektroprivrede BiH" najveći kupac.\n„Saradnja sa `Aluminom` odvija se na zadovoljstvo obje kompanije", rekao je Čergić, naglašavajući da je potpisivanje ovog ugovora veoma bitno za cijelu BiH, s obzirom na to da je riječ o domaćim resursima.\nKompanija „Alumina" i Rudnik mrkog uglja „Banovići" sarađuju od kraja 2012. godine. U proteklih šest godina, kako nam je rekao Igor Tadić, menadžer u Sektoru logistike, RMU „Banovići“ isporučili su našoj fabrici oko 750.000 tona uglja u ukupnoj vrijednosti od oko 90 miliona KM.\n„ALUMINA“ INVESTICIJAMA I NOVIM PROJEKTIMA TRASIRA SIGURNU BUDUĆNOST\nKOREKTNA SARADNJA MENADŽMENTA I SINDIKATA


RTCG - Radio Televizija Crne Gore - Nacionalni javni servis :: Kulturna galaksija :: Prijateljski odnosi CG i Azerbejdžana\nBOGDANOVIĆ I ADŽAMOV 08. 03. 2018. 11:31 >> 11:30 1\nBOGDANOVIĆ I ADŽAMOV\nPrijateljski odnosi CG i Azerbejdžana\nOdnosi Crne Gore i Azerbejdžana u svim oblastima su prijateljski, zajednička je ocjena ministra kulture Aleksandra Bogdanovića i šefa Diplomatske misije Azerbejdžana u Podgorici, Anara Adžamova.\nBogdanovića i Adžamov razgovarali su na Cetinju o saradnji dvije države u oblasti kulture.\n"Sagovornici su konstatovali da su odnosi Crne Gore i Republike Azerbejdžan u svim oblastima prijateljski, kao i da je u oblasti kulture ostvarena značajna saradnja na osnovu Sporazuma između Vlade Crne Gore i Vlade Republike Azerbejdžan o saradnji u oblasti kulture, potpisanog 2011. godine", navodi se u saopštenju Ministarstva kulture.\nBogdanović je, kako je saopšteno, zahvalio na podršci i pomoći Azerbejdžana u realizaciji brojnih projekata u Crnoj Gori.\n"Istakao je da je Ministarstvo kulture zainteresovano da dodatno osnaži saradnju kroz zajedničke aktivnosti na valorizaciji i očuvanju bogate kulturne baštine dvije zemlje. Adžamov je naveo da Crna Gora i Azerbejdžan baštine zajedničke vrijednosti multikulturalnosti i multietničnosti što predstavlja odličnu osnovu za saradnju u oblasti kulture", saopštilo je Ministarstvo kulture.\nRazgovarano je, kako se navodi, o intenziviranju saradnje između institucija kulture, sa posebnim naglaskom na filmske centre dvije zemlje, imajući u vidu potencijale koje Crna Gora kao filmska destinacija može ponuditi.\n16. 12. 2018. 25\n16. 12. 2018. 60\n16. 12. 2018. 21\n15. 12. 2018. 29\n12:43 Izdanja iz starije CG književnosti u biblioteci “Patrimonim”\n12:25 Preminuo pjesnik i publicista Milika Pavlović\n07:35 "Farme" guše obrazovne programe


Nova vlast da uspostavi dogovor na nacionalnom nivou o učešću domaćih proizvoda – Portal Podgorica\nNova vlast da…\nNova vlast da uspostavi dogovor na nacionalnom nivou o učešću domaćih proizvoda\nNova vlast bi trebalo da uspostavi dogovor na nacionalnom nivou koji će podrazumijevati procentualno učešće domaćih proizvoda u okviru kategorija, kao i da ono ne može biti ispod 50 odsto, ocijenjeno je iz Građanskog pokreta URA.\nČlan Glavnog odbora Građanskog odbora URA, Miodrag Đuranović, predložio je da u svim objektima budu istaknuti domaći proizvodi sekundarnim pozicijama, promocijama i akcijama.\n“Od izuzetne je važnosti da maloprodajni sektor prepozna značaj saradnje sa domaćim proizvođačima i da nađe načina da isforsira domaće proizvode. Osim toga, treba i da u što kraćem roku platiti robu, da bi dobavljači mogli da opstanu”, naveo je Đuranović u saopštenju.\nOn je ocijenio da su akcije tipa Kupujmo domaće dale rezultate i trebalo bi da budu konstantno praktikovane.\n“Nemjerljiv je značaj domaćeg proizvoda sa svih aspekata. Zato treba da uradimo sve u ovom teškom periodu uzrokovanom pandemijom virusa Covid-19 i međusobno se pomognemo da bismo opstali”, kazao je Đuranović.\nOn je podsjetio da je u prvih devet mjeseci došlo do pada u trgovini od 18,3 odsto u odnosu na prošlu godinu. U septembru u prehrambenom sektoru čak 20,6 odsto, što je dovelo do pada zaposlenih od 10,3 odsto.\n“U ovom periodu trgovine zapošljavaju 35,78 hiljada radnika. Izvoz nam je uz to pao 15,3 odsto”, saopštio je Đuranović.\nPrema njegovim riječima, takvi alarmantni podaci dovode do jedinog mogućeg rješenja za opstanak crnogorske privrede i domaćih proizvođača – bolje saradnje između maloprodajnih objekata i proizvođača, kao i znatno većeg prostora na policama.\n„U Crnoj Gori se proizvodi odlično voće i povrće, kvalitetni mesni i suhomesnati proizvodi, vrhunska vina, piva, vode, jogurti, sirevi i moraju biti dostupni potrošačima koji u mnogim istraživanjima ističu nedovoljno prisustvo domaćih proizvoda u trgovinama”, zaključio je Đuranović.


Specijalizovani kursevi engleskog | Akademija Aleksandrija\nSpecijalizovani kursevi engleskog\nPočetna » Kursevi jezika » Engleski jezik » Specijalizovani kursevi engleskog\nEngleski za medicinske radnike A2 +\nEngleski za medicinske radnike u školi Akademija Aleksandrija\nKurs engleskog jezika za medicinske radnike namenjen je onima koji su po profesiji lekari, medicinske sestre, fizioterapeuti ili nekog drugog zanimanja medicinske struke. Da biste pohađali ovaj kurs potrebno je da poznajete engleski jezik na minimum A2 nivou. Svrha kursa engleskog jezika za medicinske radnike je unapređenje vokabulara iz struke uz poboljšanje izražajnih mogućnosti na engleskom u svakodnevnim situacijama sa kojima se lekari i medicinske sestre sreću sa pacijentima.\nnaučićete nove oblasti i preći na viši nivo poznavanja engleskog jezika\nbićete osposobljeni za komunikaciju sa pacijentima i kolegama iz struke u zemljama engleskog govornog područja\nusavršićete konverzaciju i bićete sigurniji kada govorite engleski jezik\nPreduslov za pohađanje kursa engleskog jezika za medicinske radnike je da ste završili A2 nivo standardnog kursa. Časovi su organizovani u grupama, s tim što su grupe male, od najčešće 5-6 polaznika. Kurs se sastoji iz dva dela. U prvom delu, koji se razvija tokom celog kursa, se utvrđuje naučeno i prelazi na viši nivo u učenju jezika i gramatike kroz standardni kurs. Paralelno se obrađuju nastavne jedinice koje se odnose na svakodnevnu komunikaciju u bolnici i stručne termine iz sledećih oblasti: opšte prakse, primarne zdravstvene zaštite, ginekologije s akušerstvom, psihijatrije, dermatologije, svih internih i hirurških grana. Polaznici mogu da se obrate sa svojim zahtevima o oblastima koje žele da proučavaju i da u dogovoru sa školom i profesorima uskladimo kurseve vašim potrebama.\nU tabeli su predstavljene karakteristike kursa engleski za medicinske radnike.\nDužina kursa po nivou 3 meseci\nCena 19,200 din. (800din dvočas)\nKonverzacijski kursevi engleskog jezika u školi Akademija Aleksandrija\nKonverzacijski kursevi engleskog jezika namenjeni su polaznicima koji poznaju engleski jezik minimum na nivou A2 ili pohađaju kurs engleskog jezika na nivou B1. Sa učenjem novog jezika javlja se barijera u usmenom izražavanju, iako polaznici dobro savladaju gramatiku i vokabular, pa su konverzacijski kursevi usmereni na poboljšanje govora na stranom jeziku, uvežbavanje akcenta i naučene gramatike. Ljudi uglavnom poseduju pasivno znanje ovog jezika, što znači da su sposobni da razumeju, ali im je teško kada ga govore.\nda pasivno znanje pređe u aktivno poznavanje engleskog jezika\nukoliko želite da kvalitetno savladate veštine konverzacije na engleskom jeziku\nPreduslov za pohađanje kursa konverzacije engleskog jezika je da ste završili A2 nivo. Poželjno je da ste na kursu za B1 nivo ili da ste ga završili. Časovi su organizovani u grupama, s tim što su grupe male, od najčešće 6 polaznika, kako bi se neka vežbanja mogla raditi u paru. Na ovom kursu je teorija svedena na minimum, akcenat je na razgovoru i slušanju razgovora na nemačkom jeziku, kako bi se polaznici uočavali greške u izgovoru, a i usvajali nove reči i fraze. Što se teorijskog dela tiče, radi se revizija osnovnih gramatičkih oblika koji su rađeni na nivou na kojem polaznici usavršavaju konverzaciju. U tim gramatičkim okvirima se i unapređuje konverzacija praćenjem standardnog programa kursa. Akcenat je na preslušavanju materijala i međusobnoj usmenoj komunikaciji polaznika.\nU tabeli su predstavljene karakteristike konverzacijskog kursa engleskog jezika.\nPoslovni engleski u školi Akademija Aleksandrija\nKurs poslovnog engleskog jezika namenjen je biznismenima i poslovnim ljudima čije poslovne obaveze zahtevaju komunikaciju na engleskom jeziku i susretanje sa ovim jezikom u raznim situacijama. Da li je u pitanju američka ili britanska kompanija ili inostrani partner u radu, na profesionalnom planu je neophodno da zablistate ukoliko želite dugotrajniju i uspešnu saradnju, a poznavanje engleskog jezika u poslovne svrhe je jedna od veština koja će vam omogućiti bolju poziciju u startu.\nPreduslov za pohađanje kursa poslovnog engleskog je da ste završili A2 nivo standardnog kursa. Časovi su organizovani u grupama, s tim što su grupe male, od najčešće 5-6 polaznika. Kurs se sastoji iz dva dela. U prvom delu, koji se razvija tokom celog kursa, se utvrđuje naučeno i prelazi na viši nivo u učenju jezika i gramatike kroz standardni kurs. Paralelno se obrađuju nastavne jedinice koje se odnose na svakodnevnu poslovnu komunikaciju, koja se usredsređuje na situacije sa kojima se susrećete u poslovnom okruženju.\nVeći deo časova je posvećen međusobnoj konverzaciji i preslušavanju razgovora na engleskom jeziku, kako bi se polaznici oslobodili i uvežbali komunikaciju koja će im biti neophodna u svakodnevnom radu.\nU tabeli su predstavljene karakteristike kursa poslovnog engleskog.\nVikend kursevi engleskog jezika namenjeni su polaznicima koji tokom radne nedelje imaju puno obaveza, menjaju smene na poslu ili im druge obaveze u popodnevnim satima ne dozvoljavaju da pohađaju kurs engleskog jezika.\nKako se organizuju?\nSvaki tip kursa engleskog jezika koji želite pohađati u našoj školi može biti vikend kurs. Subotom i nedeljom u dogovorenim prepodnevnim ili popodnevnim terminima moguće je pohađati grupni vikend kurs u trajanju od 90 minuta standardnom dužinom trajanja kursa po nivou.\nU tabeli su predstavljene karakteristike i vrste vikend kurseva engleskog jezika.


Ministar Hadžović održao sastanak s delegacijom zastupnika Parlamentarne skupštine FBiH i predstavnicom Međunarodnog republikanskog instituta\nMinistar obrazovanja, nauke, kulture i sporta HNK, dr. sc. Rašid Hadžović održao je sastanak s delegacijom zastupnika Parlamentarne skupštine FBiH, okupljene oko višestranačke grupe za zaštitu kulturnog, historijskog i prirodnog nasljeđa i predstavnicom Međunarodnog republikanskog instituta, Almedinom Karić.\nOsim predstavnice Međunarodnog republikanskog instituta, sastanku su prisustvovali zastupnici Parlamentarne skupštine FBiH, Lana Prlić, Nasiha Pozder i Amer Obradović.\nPrezentacijom općeg stanja i djelovanja, resorni ministar upoznao je delegaciju s aktivnostima Ministarstva, naglasivši da je zaštita kulturnog i historijskog nasljeđa oblast koja se može i treba promovirati kroz različite nivoe i institucije.\nČlanovi delegacije naveli su da je višestranačka grupa za zaštitu, historijskog i prirodnog nasljeđa usmjerena na očuvanje i zaštitu kulturne baštine i tradicije, historije i prirodnog nasljeđa, razvoj kreativnih industrija i kulturnog turizma, te poboljšanje komunikacije u podršci kulturnim organizacijama i institucijama, kao i održivi razvoj u lokalnim zajednicama. Cilj aktivnosti koje grupa sprovodi je stvaranje uvjeta za bolju prepoznatljivost razvoja politika u oblasti kulturnog, historijskog i prirodnog nasljeđa, i iniciranje parlamentarnih aktivnosti na poboljšanju zakonodavnog okvira u ovoj oblasti.\nMinistar Hadžović zahvalio je delegaciji na inicijativi i prijedlozima u cilju zaštite kulturnog, historijskog i prirodnog nasljeđa, te naglasio da saradnja institucija značajno može doprinijeti osnaživanju kulturne baštine Bosne i Hercegovine.


Stanovima u Beogradu drastično pala cena\nStanarine na periferiji Beograda upola su niže nego pre dve godine, kažu agenti za nekretnine. Prema njihovim rečima, kriza je tolika da svaki stan koji se izdaje iznad 150 evra čeka neko vreme svog stanara.\nCene iznajmljivanja stanova u Beogradu u protekle dve godine pale su od 20 do 50 odsto.U agencijama za promet nekretnina kažu da je to zato što je ponuda velika, a potražnja sve manja.\nTo se prema njihovim rečima desilo zbog ekonomske krize, ali i zato što su mnogi proteklih godina kupili stanove uz pomoć neke od subvencija. Očigledno je kriza je pogodila sve, pa i ljude koji moraju da iznajmljuju stanove.\nNemanja Miljković, agent za nekretnine kaže da se može da se pronađe stan u naselju Belvil od 60 kvadrata i da se zakupi za 300 evra, što do sada nije bilo slučaj. Ta cena je uglavnom bila 500 do 600 evra.\n- U centru grada, na primer Đeram, može da se pronađe nov stan na prvom spratu u proseku 45 kvadrata za 250 evra - rekao je Miljković.\n- Ljudi imaju malo para da daju za te stvari, imaju manje plate. Oni koji mogu da žive kod roditelja ili koji neće sebi da dozvole luksuz da žive sami, to sada i ne rade. Sada je dva do tri puta jeftinije plaćati stanarinu nego plaćati ratu za pun iznos kredita - kaže Nikolić.


Zeleni savet je usvojio Poslovnik o radu, gde je članom 4. određeno da građani mogu da prisustvuju i učestvuju sednicama Saveta bez prava glasa. Građani će moći da uzmu učešće u raspravi o svakoj tački dnevnog reda kada dobiju reč od strane predsednika Saveta, iznošenjem predloga, primedbi, ideja, kritika, žalbi i sve ostalo što može doprineti radu i rezultatima Zelenog saveta. Zeleni savet je naročito zainteresovan da učešće u radu uzmu stručna lica koja bi ukazivanjem na pojedine probleme i davanjem predloga za njihovo rešenje dala doprinos radu Saveta.\nTakođe, doneta je odluka da se u svakom sazivu u dnevnom redu nađe tačka „Problemi građana“, gde bi građani mogli da iznesu svoje probleme, prijave zagađenje i zagađivače životne sredine, da iznesu primedbe na rad nadležnih organa u vezi unapređenja i zaštite životne sredine i ugrožavanja ljudskih prava na zdravu životnu sredinu i prava iz zakona i konvencija, itd.\nZeleni savet poziva građane da se aktivno uključe u rad Saveta i da daju predloge za Plan i program rada. O zakazivanju svake sednice Zeleni savet će obavestiti javnost putem lokalnih medija i zvaničnog sajta opštine Odžaci.


EU i Amerika kritikuju crnogorsku vladu - 02.12.2021, Sputnik Srbija\nSituacija u Crnoj Gori je problematična i postoji zastoj u pregovorima sa EU, jer je poslednje pregovaračko poglavlje zatvoreno pre četiri godine, ocenio je... 02.12.2021, Sputnik Srbija\n„Sada je parlamentarnoj većini potrebno postizanje nacionalnog konsenzusa u vezi sa reformama koje su imperativ za progres na putu ka EU u ključnim područjima — izborno zakonodavstvo i pravosuđe, što je, moram reći, sada na čekanju“, rekao je Bilčik.On je naveo da je pitao ambasadora Crne Gore pri EU za rok do kojeg bi ta kriza mogla da bude rešena, a da mu je on odgovorio da je to „pitanje od miliona dolara“.„To je imperativ da bi se postigle reforme u ključnim oblastima kao što su izborne reforme i reforme u pravosuđu. Nažalost, bojkot parlamenta i opozicije i vlasti u različitim periodima prošle godine doveli su do kašnjenja“, dodao je Bilčik, objavio je „Dan“.Povodom godinu dana od izbora crnogorske vlade oglasila se i američka ambasada u Podgorici, navodeći da SAD očekuju da će crnogorska vlada ispuniti obećanja, data pre više od godinu, da će Crna Gora ostati na evroatlantskom kursu i dati prioritet reformama potrebnim za pristupanje EU.„Kao i uvek, rezultati govore više od reči. Do danas, iako se ulažu napori, ti konkretni rezultati uglavnom izostaju“, navela je Ambasada SAD, preneli su crnogorski mediji.\nevropska unija (eu), crna gora, amerika, region – politika, region\n21:33 02.12.2021 (Osveženo: 21:47 02.12.2021)\nSituacija u Crnoj Gori je problematična i postoji zastoj u pregovorima sa EU, jer je poslednje pregovaračko poglavlje zatvoreno pre četiri godine, ocenio je Vladimir Bilčik, predsedavajući delegacije Evropskog parlamenta u Parlamentarnom odboru EU i Crne Gore za stabilizaciju i pridruživanje.\n„Sada je parlamentarnoj većini potrebno postizanje nacionalnog konsenzusa u vezi sa reformama koje su imperativ za progres na putu ka EU u ključnim područjima — izborno zakonodavstvo i pravosuđe, što je, moram reći, sada na čekanju“, rekao je Bilčik.\n„To je imperativ da bi se postigle reforme u ključnim oblastima kao što su izborne reforme i reforme u pravosuđu. Nažalost, bojkot parlamenta i opozicije i vlasti u različitim periodima prošle godine doveli su do kašnjenja“, dodao je Bilčik, objavio je „Dan“.\nPovodom godinu dana od izbora crnogorske vlade oglasila se i američka ambasada u Podgorici, navodeći da SAD očekuju da će crnogorska vlada ispuniti obećanja, data pre više od godinu, da će Crna Gora ostati na evroatlantskom kursu i dati prioritet reformama potrebnim za pristupanje EU.\n„Kao i uvek, rezultati govore više od reči. Do danas, iako se ulažu napori, ti konkretni rezultati uglavnom izostaju“, navela je Ambasada SAD, preneli su crnogorski mediji.


RTCG - Radio Televizija Crne Gore - Nacionalni javni servis :: Politika :: Predložiće kadrove na osnovu odluka partijskih organa\n28. 10. 2020. 20:04 >> 20:04 1\nDemokratska Crna Gora predložiće kompetentne kadrove za upravljanje odgovarajućim resorima na osnovu odluka nadležnih partijskih organa, saopštili su iz te partije i poručili da personalna rješenja koja se pominju u javnosti predstavljaju medijske špekulacije.\n„Imajući u vidu medijske špekulacije o kadrovima iz reda Demokrata koji će upravljati određenim resorima u budućoj Vladi, ističemo da iza takvih navoda ne stoji Demokratska Crna Gora“, kaže se u saopštenju.\nNavodi se da je u toku je jedna od faza pregovora o formiranju nove, demokratske i proevropske Vlade, u okviru koje će se usaglasiti kadrovska rješenja shodno dogovorenim principima.\nKako su kazali iz Demokratske Crne Gore, ta stranka će u konačnom predložiti kompetentne kadrove za upravljanje odgovarajućim resorima, na osnovu odluka nadležnih organa partije, saglasno Statutu.\n„Sve do donošenja konačnih i zvaničnih odluka partije, personalna rješenja koja se pominju u javnosti predstavljaju medijske špekulacije“, zaključuje se u saopštenju.


“Vaša Federacija pružila nam je ogromnu podršku i asistenciju, kao i uvijek, u pripremama naših muških i ženskih reprezentacija za kvalifikacioni tiurnir za Olimpijske igre. Omogućeno je da naša dva tima treniraju u Crnoj Gori i tako preprode, za nas, vrlo težak period. Kao što znate, članovi našeg štaba su treneri iz Crne Gore (Petar Porobić, Mladen Klikovac i Zoran Maslovar), koji su podstakli saradnju između dva Saveza. Dobili smo veliku podršku od Glavnog grada Podgorica, Instituta za javno zdravlje Crne Gore, Sportskog centra “Morača”, PVK Jadran Carine, hotela Aurel, Lighthouse i Instituta Igalo. Želimo da se srdačno zahvalimo vašoj Federaciji i svim prijateljima u Crnoj Gori. Prijatelj u nevolji je pravi prijatelj”, stoji između ostalog u saopštenju vaterpolo saveza Kine.


Portugalski voice over - K&J Translations\nPortugalski voice over\nVoice over je produkciona tehnika gde se glas snima za upotrebu van ekrana. Iako se uglavnom koristi kao referenca za filmove i televiziju, voice over može se takođe koristiti za igre, video snimke, crtane filmove, reklame, telefonske usluge i još mnogo toga. Radi se o pružanju glasa za upotrebu u profesionalnom audio delu.\nAko ste ovde, to je verovatno jer na internetu tražite najbolje portugalske voice over usluge. Došli ste na pravo mesto. Radimo sa izvornim govornicima portuugalskogjezika kako bismo osigurali da publika širom sveta doživi vaše medije. Ako trebate da ciljate određenu publiku, poput regionalnih dijalekata ili govornika sa određenim naglaskom, potrudićemo se da dobijete najboljeg glasovnog glumca, bez obzira na vaš budžet. Da bismo osigurali da dobijete pravi glas za određeni posao, obezbedili smo vam uzorke naših portugalskih glasovnih glumaca na izbor, tako da možete da izaberete onoga za koga mislite da najviše odgovara.\nZašto trebate da izaberete nas umesto drugih pružatelja voice over usluga?\nRadeći iz potpuno lokalizovane skripte, vaš završeni projekat biće u potpunosti prilagođen uživanju vaše nove publike, a vaša poruka će biti savršeno prikazana sa idealnom visinom glasa, tonom i ritmom. Ponudićemo vam naš rad u formatu po vašoj želji, spreman za uključivanje u vaš projekat.


Među uhapšenima u akciji SIPA i povezani s terorizmom u Bugojnu\nFoto: N.N. | Među uhapšenima u akciji SIPA i povezani s terorizmom u Bugojnu\nLjiljana Radić 21.01.2021 18:30\nSARAJEVO - Tri osobe su uhapšene nakon što su pripadnici Državne agencije za istrage i zaštitu (SIPA) u saradnji s policijom otkrili i zaplijenili oružje, eksploziv i minsko-eksplozivna sredstva na više lokacija u Zeničko-dobojskom, Tuzlanskom i Kantonu Sarajevo.\nKako saznajemo, bombe, zolja, puške i municija koji su pronađeni sumnja se da su planirani za dalje međunarodno krijumčarenje i nezakonite aktivnosti.\n"Nezavisne" nezvanično saznaju da su neki od uhapšenih dovođeni u vezu s terorističkim napadom u Bugojnu 2010. godine.\nPodsjetimo da je tada nastradao policajac Tarik Ljubuškić, teško je povrijeđena policajka Edina Hindić, a lakše pet policajaca.\nLuka Miladinović, portparol SIPA, rekao je za "Nezavisne" da su tri lica uhapšena zbog sumnje da su počinila krivično djelo neovlašteni promet oružja i vojne opreme te proizvoda dvojne upotrebe.\n"Po nalogu Suda BiH izvršen je pretres na četiri lokacije u Kantonu Sarajevo, Tuzlanskom kantonu i Zeničko-dobojskom kantonu, a otkrivene su i oduzete veće količine naoružanja i minsko-eksplozivnih sredstava kao i drugi predmeti koji će poslužiti u daljem krivičnom postupku", rekao je Miladinović, koji nije otkrivao detalje iz istrage.\nIz Tužilaštva BiH, po čijem nalogu se sprovodi ova akcija, saopštili su da su pripadnici SIPA i MUP-a Zeničko-dobojskog kantona tokom pretresa i hapšenja na više lokacija na području ovog, Tuzlanskog i Kantona Sarajevo otkrili i zaplijenili oružje, eksploziv i minsko-eksplozivna sredstva.\n"Sumnja se da je naoružanje planirano za međunarodno krijumčarenje i nezakonite aktivnosti", saopšteno je iz Tužilaštva BiH.


Novi udar na Trampa: EU spremna da spreči ulazak Amerikanaca na njenu teritoriju - Sputnjik Srbija\n04:47 30 Oktobar 2020\nNovi udar na Trampa: EU spremna da spreči ulazak Amerikanaca na njenu teritoriju\n08:03 24.06.2020 Preuzmite kraći link\nZemlje Evropske unije spremne su da spreče Amerikance da uđu na teritoriju EU jer Sjedinjene Države nisu uspele da kontrolišu pandemiju korona virusa, objavio je Njujork tajms pozivajući se na nacrte lista prihvatljivih putnika u zemlje Unije.\nKako se navodi, SAD, koje imaju najviše slučajeva korona virusa u svetu i porast broja novih infekcija, bile bi u istoj kategoriji kao Brazil i Rusija.\nNjujork tajms ocenjuje da bi takva zabrana bila udarac za predsednika SAD Donalda Trampa, koji je za porast slučajeva okrivio veliki broj testova.\nPandemija je ubila više od 120.000 ljudi u SAD, a doktor Entoni Fauči, glavni američki stručnjak za zarazne bolesti, izjavio je danas da primećuje uznemirujući porast u nekoliko američkih država.\nvirus korona, Tramp, EU


Freiburg upisao ubjedljivu pobjedu, Ermedin Demirović igrao posljednjih dvadesetak minuta – Sport Centar Freiburg upisao ubjedljivu pobjedu, Ermedin Demirović igrao posljednjih dvadesetak minuta – Sport Centar\nSusretom Freiburga i Augsburga zaključeno je šesto kolo njemačke Bundeslige.\nDomaćin je bio ubjedljiv na Schwarzwald stadionu, već u prvom poluvremenu praktično riješio pitanje pobjednika.\nVeć u šestoj minuti Kubler je doveo Freiburg u vodstvo, udvostručio Holer, a zatim u 33. minuti Vincenzo Grifo realizovao penal za, kako će se ispostaviti, konačnih 3:0.\nReprezentativac BiH Ermedin Demirović igrao je zadnjih dvadesetak minuta, nakon što je zamijenio strijelca Holera.\nFreiburg je ujedno oborio klupski rekord – po prvi put je odigrao prvih šest mečeva sezone bez poraza.\nBundesliga: Demirović igrao u gostujućem trijumfu Freiburga, Dortmund do bodova i bez Haalanda\nDemirović poslao poruku bh. navijačima: Nije ništa gotovo, potrebniji ste nam nego ikad\nDemirović: Nikog se ne treba plašiti, pobijedit ćemo Kazahstan u Zenici uz naše navijače\nFreiburg savladao Borussiju iz Dortmunda, reprezentativac BiH ušao u drugom poluvremenu


Zaliv Guanabara u Riju\nBrodovi su i u nedelju sakupljali đubre u vodama gde su se sportisti takmičili u jedrenju, a u traženju otpada pomagali su im helikopteri.\nDesetine plovećih barijera su postavljene u rekama da bi se sprečilo da smeće dođe do zaliva. Na barijerama su se nakupile čaše od stiropora, izduvane lopte, a doplovili su čak i odbačeni kaučevi.\nPostavljanjem jedne kanalizacione cevi sprečeno je da kanalizacija stiže u pristanište Marina da Gloria gde su bili ukotvljeni takmičarski čamci i jedrilice.\nPrema većini procena, i dalje se tretira manje od 50 odsto kanalizacione vode iako su organizatori Igara obećali da će do početka takmičenja očistiti vodotoke i tretirati 80 odsto kanalizacije.\nGrad će dugo po završetku Olimpijskih igara nastaviti da se bori s vodom punom bakterija i virusa.\nNezavisno istraživanje agencije AP, sprovedeno na više mesta u gradu, uključujući zaliv Gvanabara gde su održavana takmičenja u jedrenju i lagunu Rodrigo de Freitas gde su olimpijci veslali, pokazalo je opasno visoke nivoe zagađenosti.\nTokom šest meseci testiranja pre početka Igara, nije primećeno smanjenje količine bakterija i virusa u vodi, što znači da su mere koje su vlasti preduzimale da bi voda izgledala čistija ipak bile kozmetičke i nisu smanjile opasnost po zdravlje, navodi AP.\n“Zagađenost je uvek tu, i tužna stvar je to što neće nestati u skorije vreme”, izavio je brazilski virolog Fernando Spilki koga je agencija angažovala da uradi testiranja vode.\nSpilki je rekao da to da li će se neko razboleti zavisi od niza faktora i da odrasle osobe uglavnom imaju neki imunitet.\nTakođe je teško povezati bolest sa zagađenom vodom jer i drugi problemi mogu izazvati slične simptome, a neki simptomi ne moraju odmah ni da se pojave.\nJedriličari i veslači su rekli da voda izgleda čistije nego pre godinu dana.\nLisa Karington iz Novog Zelanda, koja je osvojila zlatnu medalju na 200 metara u veslanju, izjavila je da je za svaki slučaj preduzela mere predostrožnosti.\n“Ali mislim da je voda ovde, ove sedmice, zaista dobra”, kazala je Karington.\nBrazilski kanuista Isakias Keiros, koji je dve godne trenirao u Riju, kaže da je primetio da je “voda mnogo čistija”.\nSportisti su tokom dve sedmice uglavnom uspevali da ostanu zdravi, gradeći imunitet na patogene, primenjujući preventivne mere ili ograničavajući kontakt s vodom u vodenim sportovima.\nNeke od mera predostrožnosti koje su sprovodili sportisti su pranje vesala hlorom, korišćenje sredstava za dezinfekciju ruku, držanje flaša s vodom za piće u plastičnim vrećama i pranje odeće odmah posle treninga ili trke.\nZvaničnik Svetskog jedrličarskog saveza Endi Hant izjavio je da je Belgijanka Evi Van Aker jedina jedriličarka za koju zna da se razbolela tokom Igara.\nSavez je sportistima dao opširna upustva za održavanje higijene, čišćenje odeće i brodova i druge mere kojih treba da se drže da bi smanjili rizik od razboljevanja.


Vesti online / Sport / Tenis / Đoković potpisao novi ugovor sa "Head"\nĐoković potpisao novi ugovor sa "Head"\nNovak Đoković, nekadašnji najbolji teniser sveta, potpisao je novi ugovor sa kompanijom "Head" čiji reket koristi duži niz godina.\nVredan ugovor: Novak Đoković\nĐoković je na zvaničnoj prezentaciji "Head" u Parizu bio sa Aleksandrom Zverevom, koji je takođe produžio saradnju sa ovom kompanijom. Ovu informaciju prenela je francuska novinarka Karol Bušar, koja ne navodi dužinu ugovora koju su dogovorili Novak i Aleksander.\nSrpski teniser rekao je pred novinarima "da je proteklih 15 meseci naučio da je strpljenje velika vrlina". Sa druge strane Zverev je prokomentarisao da ove sezone prolazi kroz veliki pritisak na svakom turniru, ali i da je to normalno jer svi teniseri moraju da prođu kroz taj deo u životu.\nNovaka naredne nedelje očekuje Rolan Garos na kojem brani četvrtinu finala od prošle godine. Đoković je ranije u toku dana prvi put izašao na teren "Suzan-Lenglen" na kojem je trenirao sa Bornom Ćorićem.\nKostić zadivio Nemce, proglašen...\nL'Ekip predviđao: Dimitrov prvi,...\nTENIS Hrvat uputio Đokovića kako da pobedi Španca\nTENIS VIDEO: Hrvat sprema Novaka za osvajanje Rolan Garosa\nTENIS Francuskinja napisala knjigu o Đokoviću (VIDEO)\nMedved zatražio od Srbije informacije o masovnim...\nVučić: Austrija i Sebastijan Kurc iskreni...\nDa li će Orlovi uspeti da trijumfuju i...\nUživo: Andora - Crvena zvezda (25:20)\nMitrović: Svako navija za Zvezdu, Partizan se...


Iranski parlamentarci: Obogaćivanje uranija kao upozorenje | Iranski nuklearni sporazum | Al Jazeera\nU jeku američkih i evropskih osuda, Iran je u četvrtak u zoru ubrizgao uranijski plin u centrifuge u pogonu Fordow (EPA)\nIranski parlamentarci su naglasili kako će nuklearni sporazum ostati na snazi sve dok Teheran sarađuje s Međunarodnom agencijom za atomsku energiju (IAEA) vezano za obavljanje nadzorne uloge.\nNeki od njih su zatražili da se prekinu mjere dodatne saradnje prema Dodatnom protokolu, budući da je četvrti rok prošao bez ostvarivanja ikakvih rezultata.\nU jeku američkih i evropskih osuda, Iran je u četvrtak u zoru ubrizgao uranijski plin u centrifuge u pogonu Fordow, u blizini grada Kom, izjavivši da će razina obogaćenosti uranija do subote iznositi 4,5 posto.\nHeshmatollah Falahatpisheh, član Odbora za nacionalnu sigurnost i vanjsku politiku iranskog Parlamenta, kaže da četvrti korak Teherana u smanjivanju svojih obaveza iz nuklearnog sporazuma ne teži tome da se sporazum ukine u potpunosti, već da upozori ostale strane potpisnice kako bi ispravile stvari i ispunile svoje obaveze prema Iranu.\nFalahatpisheh je naglasio kako je njegova zemlja, prema diplomatskim primjedbama, poduzela četiri koraka po pitanju smanjenja obaveza iz nuklearnog sporazuma i Ugovora o neširenju nuklearnog oružja te je optužio Ameriku za potkopavanje ovog sporazuma.\nNuklearni sporazum od 150 stranica\nSkrenuo je pažnju na američke sankcije koje su pogodile sve sektore zemlje i dodao da je Teheran počeo prije četiri mjeseca osjećati zabrinutost zbog nastojanja Amerike da potkopa njegova prava u oblasti nauke, tehnologije i nuklearne industrije.\nČak i ako Iran krene prema obogaćivanju uranija na 20 posto, to neće biti prijetnja nuklearnom sporazumu sve dok se proces bude odvijao pod nadzorom međunarodnih posmatrača, istaknuvši da IAEA prati korake smanjivanja obaveza iz nuklearnog sporazuma.\nPrema Falahatpishehu, sve što je Iran izgubio zbog potpisivanja nuklearnog sporazuma jeste odustajanje od obogaćivanja uranija na 20 posto.\nSve stavke sporazuma, čiju je primjenu Iran smanjio, samo su mali dio od ukupnog broja stavki ovog sporazuma na 150 stranica.\nPrema njegovim riječima, Teheran raspolaže s još mnogo aduta koji mu pružaju mogućnost manevriranja za razliku od Sjedinjenih Američkih Država, koje su “uništile sve svoje karte”.\nNaglasio je da će nuklearni sporazum ostati na snazi sve dok Iran bude sarađivao s IAEA-om kao nadzornim tijelom i dok ne prekine mjere “dobrovoljne” saradnje u okviru Dodatnog protokola.\nGorivo za podmornice i brodove\nMansour Haghighatpour, savjetnik predsjednika iranskog Parlamenta, ističe da koraci njegove zemlje na smanjivanju preuzetih obaveza nisu ništa drugo do odgovor na jednostrano povlačenje SAD-a iz sporazuma i neuspjeh evropske strane da ispuni svoje obaveze.\nSkrenuo je pažnju na to da se Iran sada koristi naprednijim centrifugama, poput IR-6, te smatra da su iranskim potezima najviše pogođeni Amerikanci i Evropljani.\nZa razliku od Falahatpisheha, Haghighatpour smatra da su četiri koraka uklonila većinu prepreka koje su ometale napredak i razvoj nuklearnog programa te da Iran nije i neće sakriti nijednu svoju nuklearnu aktivnost od posmatrača IAEA-e, uključujući i obogaćivanje uranija na 20 posto ili više, kada to bude potrebno.\nOčekuje da će Iran zadržati ovaj “oblik nuklearnog sporazuma”.\nIako se njegova zemlja oslanja na svoj nuklearni program kako bi pokrila 25 posto svojih potreba za energijom, upotreba ove tehnologije neće biti ograničena samo na opskrbu energijom, već će uključivati i desaliniranje vode, medicinski sektor i osiguravanje goriva za podmornice i brodove, prema njegovim riječima.\nSeyed Hossein Mousavian, bivši glasnogovornik iranskog nuklearnog pregovaračkog tima, u jednom novinskom članku kaže da su studije IAEA-e pokazale da će državi u 2021. godini biti potrebno 10.000 megavata nuklearne energije, odnosno 12,5 posto njenih potreba za električnom energijom.\n‘Neka evropska strana ispuni obaveze’\nPrema Mousavianu, Državna organizacija za električnu energiju Irana očekuje da će nivo udjela nuklearne električne energije u zemlji u 2031. godine iznositi 8.000 megavata od ukupno 120.000 megavata.\nU tom kontekstu, Seyed Hossein Naghavi Hosseini, glasnogovornika Odbora za nacionalnu sigurnost u Parlamentu, izjavio je za medije da će se nastaviti poduzimati koraci smanjenja obaveza iz nuklearnog sporazuma sve dok evropska strana ne učini nešto kako bi očuvala sporazum i ispunila svoje obaveze.\nTakođer je naglasio potrebu da sljedeći iranski koraci budu efikasniji, pozivajući svoju zemlju da otkaže dobrovoljnu saradnju prema Dodatnom protokolu ukoliko četvrti rok ne donese nikakve rezultate.\nOdbacio je mogućnost da će Francuska, Velika Britanija i Njemačka napustiti sporazum kao odgovor na iranske korake.\nNaglašava da će se takvi koraci nastaviti sve dok se evropske zemlje ne vrate ispunjavanju svojih obaveza.\nPomorska koalicija počela s patrolama u Zaljevu\nWashington je formirao međunarodnu pomorsku koaliciju nakon niza napada u Zaljevu koje pripisuje Iranu, ali Teheran to negira.\nPompeo poziva sve države da pojačaju pritisak na Iran\nAmerički državni sekretar poziva države svijeta da zamisle kako bi se Iran ponašao da ima nuklearno oružje.\nIAEA: Otkaz akreditacije inspektorici neprihvatljiv\nKompleks u iranskom Natanzu alarmiran je kad je inspektorica prošla kroz vrata za provjeru iz bojazni da nosi ‘sumnjiv materijal’.


Partije i dalje kriju finansijere\nPolitičke partije u Srbiji vrlo često najavljuju, a više od decenije vešto skrivaju ko su njihovi finansijeri. Poslednjih dana česte su najave da će pojedine stranke objaviti imena donatora. Zašto je finansiranje stranaka velika tajna, iako stranke imaju zakonsku obavezu da transparentno objave imena spoznora?\nPolitičke stranke u Srbiji jedinstvene su samo u jednom - skrivanje izvora iz kojih dolazi novac u partijsku kasu. Uporno ćute o poreklu novca kojim finansiraju svoje aktivnosti. Poslanička grupa ”Napred Srbijo” uputila je Skupštini predlog izmena Zakona o finansiranju političkih stranaka koje bi, kako tvrde, donele uštedu u budžetu od tri miliona evra na godišnjem nivou. Time bi se otvorilo i pitanje načina finansiranja političkih stranaka, uveren je šef poslaničke grupe “Napred Srbijo” Tomislav Nikolić:\n“Po dosadašnjem zakonu 0.1 odsto je finansiranje političkih stranaka na godišnjem nivou, a sa 0.08 kako mi predlažemo, sa uštedom od 20 odsto, po proračunu koji sam juče napravio, na godišnjem nivou to bi bilo oko tri miliona evra. Možete se zamisliti da li toliko mogu da donesu uštede koje se tiču kafe, kisele vode ili nekih tobožnjih odricanja bogatih poslanika, ili bi i političke stranke, kao milioneri koje je stvorila država svojim finansiranjem, trebalo da se ponašaju kao i svi ostali građani. Mislim da bi trebalo.”\nKako je finansiranje pod velom tajni, čak i onda kada vlast postupa u javnom interesu, normalno je da se javlja sumnja da to možda i nije baš tako i da su postupali u skladu s interesima nekog pojedinca ili grupe.\nŠefica poslaničkog kluba ”Zajedno za evropsku Srbiju“ Nada Kolundžija kaže da je finansiranje političkih partija iz budžeta potreba da se vrši kontrola finansiranja i da političke partije ne budu sredstvo trgovine i kupovine:\n”Kada neko tako paušalno predloži neku takvu meru, onda bi ipak morao da razume suštinu funkcionisanja jednog višepartijskog parlamentarnog društva koje je cena za bilo kakvu odluku. Dakle, moguća cena za takvu odluku može biti mnogo veća od toga da se partije transparentno finansiraju, da se jasno zna odakle ta sredstva dolaze i da se samim tim ostvari puna samostalnost poslanika u parlamentu u odnosu na kapital.”\nKada se pogleda slovo zakona, važeća raspodela finansijskih sredstava za finansiranje političkih stranaka, više je nego transparentna. Međutim, finansijska sredstva vrlo često potiču iz skrivenih izvora koji potom svoje interese ostvaruju u sprezi sa političarima. Nemanja Nenadić, programski direktor Transparensi Srbija:\n”Dakle, mi imamo ovde dvostruki problem, prvi problem što je teško doći do samih izveštaja, oni se uglavnom dobijaju na zahtev Odbora za finansija, ali malo koja partija ih sama objavi, bilo u Službenom glasniku bilo na web prezentaciji. Problem je u tome da li će partija da objavi ime finansijera koji su zavedeni u njenim zvaničnim podacima. Taj spisak neće biti podvrgnut nezavisnoj proveri, čak i kada stranke objave te spiskove problem je u tome što javnost ne misli da su oni potpuni. Dok se to ne promeni, dok ne bude postojala nezavisna promena, manje-više svejedno je hoće li partije objaviti spiskove koje javnost neće smatrati verodostojne ili ih neće objaviti – to ne menja stvari.”\nSrbiji je neophodno autonomno telo koje će kontrolisati finansiranje predizborne kampanje i izricati sankcije pošto sadašnja regulatorna tela nemaju dovoljnu autonomiju, i praktično predstavljaju produženu ruku političkih partija. Finansijeri se, ipak, najasnije mogu naslutiti tek kada se u Parlamentu donese neki zakon koji je u interese određene poslovne grupe.


Radnički remizirao u Kragujevcu (0:0) | Aktuelno\nPublished On: nedelja, 23. februara 2014.\nRadnički remizirao u Kragujevcu (0:0)\nFOTO: fb grupa Real sa Nišave\nU prvoj utakmici prolećnog dela prventstva, fudbaleri niškog Radničkog igrali su bez golova protiv imenjaka iz Kragujevca.\nU toku bledog prvog poluvremena nijedan tim nije pružio igru kakva se očekivala, o čemu najboje govori činjenica da su Nišlije uputile samo jedan udarac na gol u toku prvih 45 minuta.\nPrvu polušansu niški fudbaleri imali su tek pred sam kraj poluvremena, kada je Saša Stojanović pokušao da iznenadi golmana Kragujevčana .\nNešto angažovanije i agresivnije Nišlije su zaigrale početkom drugog dela igre.\nNa početku drugog poluvremena Bekvalac je pokušao da učini igru ofanzivnijom i osveži napad uvođenjem Ivana Pejčića umesto Jelića.\nPrva izglednija prilika desila se u 54. minutu kada je Pavlović zapretio solidno izvedenim slobodnim udarcem sa ivice šesnaesterca, ali su Kragujevčani brzo otklonili opasnost.\nMladi Petar Đuričković zamenio je Strahinju Petrovića nakon dvadesetek minuta igre u drugom delu i uneo dodatnu svežinu, pa je sredinom drugog poluvremena Real sa Nišave imao više od igre, ali ritam igre ponovo je opao kako se utakmica bližila kraju.\nIgralo se na sredini terena, nepovezano, sa pokušajima dugih pasova, kada su Nišlije (70.minut) ponovo zapretile sjajnom akcijom započelom na sredini terena, u kojoj su učestvovali Stojanović, Ćulum i Branko Pauljević. Još jedna šansa zabeležena je 74. minutu kada je Đuričković pokušao da pronađe Pejčića, ali je ovaj zamalo zakasnio na centaršut.\nTabela posle 16. kola – KLIK ZA VEĆI PRIKAZ\nPauljević se izvukao po desnoj strani, a zatim iz šesnaesterca, sa desetak metara pokušao da uposli nekog od niških napadača. Kragujevački centralni bekovi intervenisali su u poslednjem trenutku. Minut kasnije šut je oprobao i Stojanović, ali bez uspeha.\nStopostotnu šansu imali su Kragujevčani pred sam kraj, kada je u 87. minutu Knežević istrčao kontru po levoj strani, ali je njegov šut sa 6 -7 metara u poslednjem trenutku blokirao Bulatović.\nSve u svemu, Radnički je imao više od igre, ali bili su nedovoljno bolji da bi danas pobedili Kragujevčane na „Čika Dači“. Završnica, odnosno efikasnost će očigledno predstavljati Bekvalcu najveći problem i u drugom delu sezone.\nNajbolji deo Radničkog, danas su bile Meraklije koje su sa sedam autobusa i još desetinama privatnih automobila organizovano doputovale u Kragujevac i upriličile sjajnu atmosferu.


SO Majdanpek razrešila Srećka Nikolića i imenovala Najdana Žuržića za novog člana veća – RADIO TELEVIZIJA BOR\nSO Majdanpek razrešila Srećka Nikolića i imenovala Najdana Žuržića za novog člana veća\nMAJDANPEK – Današnje zasedanje Skupštine opštine Majdanpek počelo je predlozima odbornika opozicije za dopunu dnevnog reda, koji su se, između ostalog odnosili na formiranje anketnog odbora za utvrđivanje odgovornosti zbog, kako su rekli, nenamenskog trošenja para u Rudarsko fudbalskom klubu Majdanpek, traženja detaljne informacije o radu kriznog štaba tokom pandemije i utrošku sredstava za dezinfekciona sredstva, kao i odgovore na pitanja vezana za sanaciju posledica junskih poplava, naseljavanje stranih državljana u Majdanpeku i aktuelnu rekonstrukciju toplane.\nIako su ovi predlozi za dopunu dnevnog reda većinom glasova odbijeni, predsednik Opštine Dragan Popović je rekao da će na sva tražena pitanja odbornici opozicije dobiti odgovore u pisanoj formi.\n„Smatram da su skupštinsku govornicu odbornici opozicije, odnosno Srpskog pokreta „Dveri“ iskoristili danas i za neke nedopustive komentare, kao što je aludiranje na kompaniju „Ziđin“ i dolazak kineskih državljana u naš grad. Takođe, neprimereno je bilo komentarisanje izjave episkopa Ilariona, odnosno izvlačenje reči iz konteksta njegovog obraćanja, prilikom obeležavanja gradske slave u Donjem Milanovcu“, naglasio je Popović.\nPredsednik Popović, takođe, obrazložio je predlog Odluke o razrešenju Srećka Nikolića, sa mesta člana Opštinskog veća, nakon čega su odbornici tajnim glasanjem tu odluku i verifikovali, izjasnivši se pritom pozitivno o predlogu da na njegovo mesto bude izabran Najdan Žuržić, privatni preduzetnik iz Klokočevca.\nIzmeđu ostalog, na današnjoj sednici Skupštine opštine Majdanpek usvojen je završni račun budžeta opštine za prošlu godinu, a na predlog Komisije za kadrovska pitanja, zbog isteka mandata, razrešeni su stari i imenovani novi sazivi Upravnog i nadzornog odbora Muzeja u Majdanpeku.\nTags: član veća, dragan popovic, dveri, Majdanpek, sednica so, završni budžet\nPrevious U Boljevcu sutra konstitutivna sednica\nNext Ukinuta vanredna situacija u Majdanpeku


Radmanović: SNSD zaslužna za bolji život\nsubota, 26 decembar 2009 21:35\nVlada Republike Srpske u proteklom periodu finansijski je podržavala opštinu Bileća, što će činiti i dalje bez obzira na ekonomsku krizu, rekao je u Bileći predsjednik Izvršnog odbora SNSD, Nebojša Radmanović.\nDolaskom na vlast SNSD-a došlo je, između ostalog, i do poboljšanja privredne situacije u Bileći - rekao je Radmanović i napomenuo da je i dalje ostao problem zapošljavanja ne samo u ovoj opštini već i u cijeloj RS, na što će se staviti akcenat ne samo u predizbornom vremenu, već i poslije...\nPrema njegovim riječima, SNSD je doprinio da RS ne bude na koljenima, braneći je i ne dajući njena ovlašćenja.\n- Ne damo RS, ono što je naše i što nam je obezbijeđeno Dejtonskim mirovnim sporazumom, a tako će biti i ubuduće - rekao je Radmanović.\nRadmanović je u Bileći razgovarao s rukovodstvom Opštinskog odbora SNSD, kao i s predstavnicima stranaka koje podržavaju Blaža Vujovića, kandidata ove stranke na predstojećim vanrednim izborima za načelnika opštine - Penzionerske stranke, SRS "DR Vojislav Šešelj", DNS, SP i Opštinskog odbora SUBNOR-a.\nU Domu kulture u Bileći održan je skup na kojeme su govorili predstavnici tih partija.\nVanredni izbori u Bileći biće održani 24. januara zbog smrti načelnika Slavka Bekana.


Glas naroda da urazumi odgovorne u Rukometnom savezu Srbije | Српски покрет Двери\nAko reprezentativni sport nije u funkciji zaštite državnih interesa, onda i nije reprezentativni sport.\nDveri pozdravljaju najavu odluke da se otkaže rukometni turnir za juniorke u Kragujevcu, koji je trebalo da se održi od 23-25. marta sa učešćem reprezentacije takozvane države Kosovo.\nPozivamo javnost da budno prati sva dešavanja, kako bismo nastavili sa nenasilnim, ali odlučnim aktivnostima na sprečavanju održavanja antiustavnih i antidržavnih manifestacija na teritoriji naše države.\nUkoliko u Rukometnom savezu Srbije zaista planiraju da se ovako sramno zamišljen sportski događaj samo odloži i ipak održi u Kovilovu kraj Beograda ili ma gde na teritoriji Srbije, a kako izveštava kragujevački portal www.infokg.rs, sasvim sigurno će se ponovo suočiti sa odlučnim otporom građana i svih organizacija koje se zalažu za očuvanje državnog suvereniteta u južnoj srpskoj pokrajini.\nDveri najoštrije osuđuju zloupotrebu dece i sporta u političko-propagandne svrhe pod patronatom evropskih sportskih saveza, a što je bilo svojstveno tridesetim godinama 20.veka i ne sme više nikada i nikome ponoviti. Zahvaljujemo Rukometnom savezu Vojvodine i svim organizacijama i građanima koji su svojim aktivnostima doprineli ovoj maloj, ali za srpski narod neprocenjivo značajnoj borbi.\nTakođe, apelujemo na sve medije da nikada i ni po koju cenu ne odustaju od prefiksa ”kvazidržava”, kada izveštavaju o privremenim prištinskim institucijama na Kosovu i Metohiji i na taj način daju doprinos sprečavanju otimanja 15% srpske teritorije. Ovih dana i nedelja Kosovo i Metohija doživljavaju presudne istorijske trenutke, na koje nijedan građanin Srbije i Srbin iz rasejanja ne bi smeo da ostane ravnodušan i neaktivan.\nPodsećamo da je vlast u Srbiji ovim aktom saučesnik u još jednom nizu antiustavnih poteza koji vode ka priznavanju tzv. nezavisnog Kosova pristankom da se na teritoriji Republike Srbije održavaju mečevi bez nacionalnih obeležja zemalja koje imaju stolicu u UN i jedne samoproglašene, terorističke tvorevine koja je okupirala 15% teritorije ni manje ni više nego zemlje domaćina kvalifikacionih mečeva.\nMinistar Udovičić i predsednik UO RSS Božidar Đurković direktno su prekršili član 7. Ustava i Zakon o izgledu i upotrebi grba, zastave i himne Republike Srbije i zbog toga tražimo njihove momentalne ostavke i reviziju odluke RSS o saglasnosti za održavanje ovih kvalifikacionih mečeva na teritoriji Republike Srbije.\nTagged KosovoKovilovoRukomenti savez SrbijeSaopštenjasportVanja Udovičić


IMAMO SVE SNIMLJENO, SLEDE KRIVIČNE PRIJAVE: Vesić o protestima od sinoć | DNEVNE\nIMAMO SVE SNIMLJENO, SLEDE KRIVIČNE PRIJAVE: Vesić o protestima od sinoć\n“Mi smo od jutros počeli procenu štete, procenjujemo svu materijalnu imovinu koja pripada gradu i privatnim licima, a koju su huligani noćas uništili. Tokom dana ćemo, a najkasnije sutra imati zvaničnu procenu štete”, rekao je Vesić.\nNaveo je de postoje fotografije i snimci šta je sve ta “banda huligana” radila i dodao da to nije bilo samo paljenje kontejnera i uništavanje žardinjera, već da su u Bulevaru kralja Aleksandra uništavali izloge, krali iz prodavnica, palili policijske i privatne automobile.\n“To je sve šteta koja će morati da se plati. Mi ćemo kao Grad Beograd, čim završimo procenu štete, podneti krivične prijave i prijave za naknadu štete protiv organizatora mada je formalno organizator bio jedan, a bilo ih je više jer se ovo sprema dugo”, rekao je Vesić gostujući na Studiju B, navedeno je u saopštenju.\nVesić tvrdi da je glavni inspirator i organizator protesta Đilasov, kako je rekao, “guru” Mlađan Đorđević koji već duže vreme, preko Srđana Noga, pokušava da napravi haos u Srbiji.\n“Pored Mlađana Đorđevića imate i vladiku Grigorija koji je juče, i po čemu će ostati upamćen u istoriji, kao prvi vladika tražio da se sruši Hram Svetog Save. Oni su inspiratori ovog zločina koji se desio sinoć u Beogradu. Najviše je odgovoran onaj koji ih i je i pozvao, te će protiv njega, ali i svih koji budu identifikovani biti podnete krivične prijave. Vreme je da plate štetu koju su naneli”, istakao je Vesić.\nSinoćni protest je, ocenjuje, pokušaj da se na silu preuzme Narodna Skupština, izvrši državni udar i da na taj način, umesto na izborima, vlast preuzme “desničarski šljam okupljen oko Noga”.\nNaveo je da tramvaji jutros nisu mogli normalno da saobraćaju jer je nered bio po ulicama, a pre svega u Resavskoj ulici, te dodao da su radnici JKP “Gradska čistoća” jutros od četiri sada čistili nered.\nTanjug, Nikola Anđić\n“Ovo je rušenje grada, a čiji je ovo grad, da li je njihov? On pripada svim Beograđanima. Ko daje pravo tim kriminalcima da ruše Beograd, ko im daje pravo da se tako ponašaju. Mi kao Grad Beograd tražimo da se oni pohapse i da se jednom zauvek zna red. To tražimo od nadležnih, od Tužilaštva, da identifikuju i pronađu tu bandu koja je rušila Beograd, pohapse ih i da završe u zatvoru tamo gde im je i mesto”, naglasio je Vesić.\n“Ono što je sigurno, jeste da su Beograđani bezbedni u svom gradu. Policija je reagovala umereno s obzirom kako su oni zaslužili. Podsetio bih da je 2010. godine, kada je bila parada ponosa, bivši gradonačelnik Đilas izašao na televiziju i tražio robiju za huligane, a danas ga očekujemo da traži aboliciju za ove od sinoć”, rekao je Vesić i istakao da je huliganstvo, huliganstvo kad god se desilo i da niko nema pravo da ruši javnu imovinu i upada u skupštinu sa namerom da je zapali.\n“Grad Beograd će pomoći, identifikovaćemo štetu, podneti krivične prijave i prijave za naknadu štete i onda će umesto maloletnika koji su pravili štetu platiti roditelji koji su ih tako vaspitali, a bilo je i punoletnih lica koji će sami odgovarati za svoje postupke”, poručio je Vesić.\n“Oni procenjuju situaciju u Beogradu, a te mere najavljene su ukoliko se situacija ne poboljša. Situacija je loša o čemu dovoljno govori podatak da juče nismo imali ni jedno slobodno kovid mesto u bolnicama. Takođe, veliki broj težih slučajeva iz cele Srbije transportuje se za Beograd, nisu tu u pitanju samo Beograđani već se moraju primiti i bolesnici sa teritorije cele Srbije”, naveo je Vesić.\nPodsetio je da su juče u privremenu bolnicu u “Štark areni” primljeni prvi pacijenti i dodao da je situacija takva da su bolnički kapaciteti popunjeni.\n“Veće poštovanje mera sigurno će rezultirati smanjenjem broja zaraženih, ali trenutno se broj ljudi na respiratorima povećava, što je potvrdio i predsednik Vučić… Situacija je alarmantna i moramo da poštujemo mere koje ne donosi ni predsednik, ni Vlada, ni Gradski štab za vanredne situacije, već epidemiolozi koji predlažu mere čiji je cilj zaštita života ljudi”, zaključio je Vesić.


Odlična utakmica odigrana između Palilule i Moravca pripala domaćem sastavu!\nU 15. kolu Nišavske okružne lige ekipa Palilula (Aleksinac) na svom terenu ugostila je ekipu Moravac (Čečina), posle 14 odigranih mečeva domaćin ovog susreta zauzima 10. mesto na tabeli sa 15 bodova, dok ekipa Moravca zauzima 5. mesto na tabeli sa 24 bodova.\nOd samog starta obe ekipe krenule su silovito, videla se želja za pobedom i kod jednih i kod drugih.\nJedan od najiskusnijih igrača iz domaćeg sastava Goran Told imao je dve stopostotne šanse ali nije uspeo da ih realizuje.\nGosti su takođe napadali ali bezuspešno.\nPred kraj prvog poluvremena golman domaćih Stojadinović istrčava na loptu i pravi jedan nesmotren faul nad gostujućim igračem, faul možda i za direktan crveni, ali je Stojadinović ipak samo „požuteo“. Slobodan udarac sa ivice šesnaesterca, loptu uzima kapiten gostiju Vladica Đorđević, nekadašnji dugogodišnji igrač Radničkog iz Niša, tada člana prve lige puca preko živog zida ali Stojadinović brani uz fantastičnu paradu.\nNa startu drugog poluvremena Palilula preko Petra Stankovića sa dva brza pogotka može se reći stavlja tačku na utakmicu.\nNizale su se šanse domaćina preko Brankovića, Lukića, L. Jankovića, braće Milanović ali to nije bilo dovoljno za gol, međutim i gosti su pripretili pred kraj meča ali je golman domaćih uspeo da zaustavi nalete.\nOvo je ujedno bila i poslednja utakmica u jesenjeg delu sezone, ekipa Palilule ovom pobedom napredovala je na 9. mesto na tabeli, dok ekipa Moravca spala za jedno mesto i sada zauzima 6. mesto na tabeli.\nPrevious Article Mladost igrala i promašivala, Ćićevčani pokazali zašto su u vrhu tabele i odneli sva tri boda iz Toljevca!\nNext Article Zlot igrao prvih 45 minuta, domaćima pripalo drugo poluvreme, na kraju bodovi putuju u Zlot!


Pri ulasku u državu stranac mora imati 150 KM po danu\nTakođer, Vijeće ministara BiH je usvojilo strategiju suprotstavljanja trgovini ljudima u BiH za period 2020. - 2023. godine\nVijeće ministara Bosne i Hercegovine na današnjoj, 2. sjednici, donijelo je Odluku o najmanjem iznosu sredstava potrebnom za izdržavanje stranca za vrijeme namjeravanog boravka u Bosni i Hercegovine, prenosi Anadolu Agency AA).\nVijeće ministara BiH je, na prijedlog Ministarstva sigurnosti, donijelo Odluku da je najmanji iznos sredstava kojima stranac mora raspolagati prilikom ulaska u BiH za 2020. godinu 150 KM za svaki dan namjeravanog boravka u BiH ili protivvrijednost u stranoj konvertibilnoj valuti i nije mijenjan u odnosu na prethodnu godinu.\nTakođer, državno Vijeće ministara je usvojilo strategiju suprotstavljanja trgovini ljudima u BiH za period 2020. – 2023. godine.\nStrategija je usvojena na prijedlog Ministarstva sigurnosti BiH, čime vlasti u državi definišu svoje politike suprotstavljanja trgovini ljudima u naredne četiri godine, usklađene sa preporukama Evropske komisije.\nOpšti cilj Strategije je obezbijediti stalan, sveobuhvatan i održiv odgovor društva na trgovanje ljudima putem jačanja sistema prevencije, gonjenja počinilaca krivičnih djela povezanih sa trgovinom ljudima, zaštite i pomoći žrtvama, posebno ranjivim grupama, funkcionalnim povezivanjem i izgradnjom kapaciteta svih nadležnih institucija i organizacija.\nVijeće ministara BiH je takođe usvojilo Inicijativu Ministarstva finansija i trezora i imenovao delegaciju za vođenje pregovora radi zaključivanja Ugovora o zajmu između Bosne i Hercegovine i Evropske banke za obnovu i razvoj u iznosu osam miliona eura za Projekat energetske efikasnosti u javnim objektima u Kantonu Sarajevo.\nVijeće ministara BiH razmotrilo je na današnjoj sjednici i obavijest Svjetske banke i dalo saglasnost za pokretanje aktivnosti za realizovanje grant projekta pružanja usluga zapošljavanja u Bosni i Hercegovini.\nOve aktivnosti predstavljaju podršku reformama koje se provode u Bosni i Hercegovini s ciljem smanjenja neformalnog zaposlenja i jačanja pružanja usluga zapošljavanja fokusiranih na mlade i na one koji su manje povezani s tržištem rada.\nVijeće ministara BiH upoznato je i s pojedinačnim informacijama Ministarstva sigurnosti o stanju u oblasti migracija u Bosni i Hercegovini za period april – oktobar 2019. godine.\nNajviše migranata bili su državljani Pakistana (8.786 ili 39,6 posto), a slijede državljani Avganistana (2.359 ili 10,6 posto), Bangladeša (1.939 ili 8,7 posto), Iraka (1.843 ili 8,3p posto) i Sirije (1.390 ili 6,3 posto).\nU vrhu prioriteta su jačanje Granične policije BiH i intenziviranje borbe protiv krijumčarenja migrantima, ali i podrška lokalnim zajednicama u kojim su uspostavljeni privremeni prihvatni centri, saopšteno je iz Vijeća ministara BiH.


Srbija je najlošiju ocenu dobila za pravni sistem i imovinska prava\nU izveštaju uradjenom na osnovu podataka iz 2016. u kom se navodi da stepen ekonomske slobode utiče na nivo bogatstva, očekivani životni vek i nivo sreće, Srbija se nalazi na 84. mestu od ukupno 162 zemlje, izmedju Belizea i Tajlanda, a tri mesta iznad Rusije.\nOd zemlja Zapadnog Balkana najlošije je pozicionirana Bosna i Hercegovina na 98. mestu, izmedju Zambije i Gane, a najbolja je Albanija na 34. mestu. Makedonija je na 68, a Crna Gora na 72 mestu.\nNajlošije plasirana članica EU na 108. mestu je Grčka koja je po ekonomskim slobodama na nivou s Kinom i Svazilendom koje su takodje u trećem kvartilu. U četvrtom kvartilu od evropskih zemalja su Belorusija na 123. mestu i Ukrajina na 134. mestu.\nSrbija je najlošiju ocenu dobila za pravni sistem i imovinska prava 4,95 (10 je najviša ocena), a najvišu u oblasti finansijke stabilnosti 8,15. U oblasti slobode medjunarodne trgovine je ocenjena sa 7,6, u propisima 7,15, a u veličini vlade 6,41.\nMada je po finansijskoj stabilnosti dobila najvišu ocenu, gledano pojedinačno po oblastima u toj oblasti je Srbija rangirana najlošije, nalazi se 97. mestu. Najviši plasman ima u oblasti slobode medjunarodne trgovine 59. mesto.\nFrejžer institut navodi da su ekonomske slobode povezane s bogatstvom zemlje s većim ekonomskim slobodama u proseku imaju značajno veće prihode po glavi stanovnika.\nTakodje postoji korelacija izmedju očekivane dužine života i ekonomskih sloboda. Za ekonomski najslobodnije zemlje očekivana dužina života je 79,45 godina, za drugu grupu 73,47, za treću 70,76, a za zemlje s najmanjim ekonomskim slobodama 64,4 godine.\nIstovremeno se s ekonomskim slobodama podudaraju političke i gradjanske slobode, dok je rodna ravnopravnost takodje veća u ekonomski slobodnim državama. U tim zemljama je i viši nivo sreće, navodi Frejzer institut.


Pomagači udruženog zločinačkog poduhvata u državnoj službi | Stolac Bola\nObjavljeno Oktobar 27, 2015 autor Staima Novo\nObjavljeno: 27. okt 2015 | Milica Kostić\nIskustva društava koja su prošla kroz periode obeležene sistemskim kršenjem ljudskih prava pokazuju da je za uspešnu tranziciju ka demokratskom poretku neophodno uspostavljanje jakih institucija, čije će profesionalno i nezavisno delovanje na duži rok dovesti do obnove njihovog kredibiliteta u javnosti i ponovnog uspostavljanja poverenja građana u pravni poredak.\nKljučni instrumenti za postizanje ovih ciljeva su procesuiranje odgovornih za ratne zločine, i uklanjanje iz institucija - vetig (Veting je metod provere biografija ljudi pre zaposlenja, dodela funkcija, nagrada itd.) i lustracija - pojedinaca nedostojnih vršenja javne funkcije, zbog njihove uloge tokom ratnih sukoba.\nKada je reč o Srbiji, nijedan od ovih instrumenata nije efikasno ili nije uopšte sproveden - suđenja za ratne zločine su malobrojna, a nema ni provera biografija državnih službenika. U slučaju Srbije je izvesno da su neki ljudi za koje postoji ozbiljna sumnja da su učestvovali u činjenju ili prikrivanju zločina tokom devedesetih - našli zaštitu od ispitivanja odgovornosti u državnim institucijama, kao i da su im poverene važne dužnosti u sprovođenju zakona i zaštite ljudskih prava.\nPrisustvo ljudi sa neprihvatljivom ratnom biografijom u institucijama najbolje ilustruje podatak da je oko 10% optuženih za ratne zločine u Srbiji - u trenutku podizanja optužnice bilo aktivno u službi vojske ili policije.\nDeceniju i po od pada Miloševićevog režima, u Srbiji se procesuiranje ratnih zločina odvija teško, uz ogromne opstrukcije i odsustvo podrške javnog mnjenja i institucija. Mali broj suđenja je vidljiv, posebno kada je reč o zločinima počinjenim nad kosovskim Albancima, uprkos tome što su gotovo svi počinioci dostupni Tužilaštvu za ratne zločine TRZ i što je Haški tribunal u predmetima Đorđević i Šainović i dr. detaljno rekonstruisao ulogu državnih institucija u zločinima nad albanskim civilima tokom oružanog sukoba 1998-9. na Kosovu, u kojima je ubijeno ili prisilno nestalo preko 7.000 kosovskih Albanaca.\nHaški tribunal je utvrdio da su najviši državni funkcioneri Srbije učestvovali u udruženom zločinačkom poduhvatu sa ciljem promene etničke ravnoteže na Kosovu, u nastojanju da se obezbedi kontrola srpskih vlasti nad ovom pokrajinom. Ovaj cilj, iza kojeg su stajali državni plan i resursi, sprovođen je sistematskom kampanjom terora i nasilja usmerenom protiv albanskog stanovništva na Kosovu - uključujući ubistva, deportaciju, seksualno zlostavljanje i razaranje verskih objekata.\nDokazi o zločinima su danas javno dostupni u presudama, transkritpima svedočenja ili u on-line javnoj bazi podataka Haškog tribunala, koja sadrži obimnu dokumentarnu građu o delovanju srpskih snaga na Kosovu. Dosijei Fonda za humanitarno pravo FHP ove dokaze predstavljaju na sistematizovan način i ukazuju na zločine čiji počinioci nisu izvedeni pred lice pravde. Posebna pažnja je posvećena pojedincima za koje postoji ozbiljna sumnja da su planirali, učestvovali, prikrivali ili propuštali da kazne ratne zločine - a koji se i danas nalaze na državnim funkcijama.\nNedavno objavljeni dosije Operacija Reka detaljno upućuje na dokaze o ulozi Momira Stojanovića - sadašnjeg poslanika u Narodnoj skupštini Republike Srbije i predsednika skupštinskog Odbora za kontrolu službi bezbednosti - u operaciji Reka tokom koje su pripadnici srpskih snaga ubili najmanje 350 albanskih civila, a više hiljada proterali u Albaniju. Stojanović je u vreme ove operacije bio načelnik Odseka za bezbednost Prištinskog korpusa.\nDostupni vojni izvori i nalazi Haškog tribunala ukazuju da je on učestvovao u planiranju ove operacije, da je komandovao jedinicom koja je učestvovala u zločinima i da nije sproveo istragu o zločinima - iako mu je to nalagala funkcija.\nFHP je objavio i dosijee koji sadrže dokaze o osnovanoj sumnji da je sadašnji načelnik Generalštaba Vojske Srbije bio uključen u vojno-policijske operacije iza kojih su ostale stotine ubijenih i nestalih albanskih civila Ljubiša Diković 2012. i Rudnica 2015.\nU dosijeima 125. motorizovana brigada VJ i 549. motorizovana brigada VJ, Fond je predstavio dokaze o zločinima počinjenim u zonama odgovornosti ovih vojnih brigada u kojima su ubijene hiljade albanskih civila. Komadant 549. brigade Božidar Delić dugo je bio poslanik u skupštini i jedno vreme njen potpredsednik.\nPrisustvo ljudi sa u najmanju ruku problematičnom ratnom prošlošću u institucijama Republike Srbije, odnosno na pozicijama moći, ima svoje direktne posledice na uspostavljanje vladavine prava u Srbiji. Imajući u vidu njihova ovlašćenja i uticaj unutar institucija, oni su u mogućnosti da opstruišu zakonske procese, pre svega one čiji je cilj istraživanje odgovornosti za zločine i rasvetljavanje okolnosti zločina ili sudbine nestalih. Pod zaštitom poslaničkog imuniteta ili neformalnog uticaja stečenog na osnovu ranijih ratnih zasluga i priznanja - ovi ljudi su praktično nedodirivi.\nTužilaštvu i policijskoj jedinici koji sprovode istragu o krivičnoj odgovornosti ljudi na uticajnim položajima znatno je otežan pristup dokazima. Predstavnici Tužilaštva za ratne zločine TRZ su javno govorili o tome da im se onemogućava pristup državnim arhivama kada istražuju odgovornost visokih funkcionera za ratne zločine.\nTokom istraživanja angažovanja načelnika Generalštaba Ljubiše Dikovića u sukobima u BiH, istraživači FHP su više puta dobijali negativan odgovor na zahtev o pristupu dokumentima - upravo iz kabineta načelnika Generalštaba, iako je zahtev bivao upućivan Ministarstvu odbrane. Pristup dokumentima koji govore o ulozi aktuelnog načelnika Generalštaba tokom sukoba na Kosovu sprečen je odlukom ministra odbrane Bratislava Gašića - da arhivu brigade kojom je Diković komandovao proglasi državnom tajnom.\nPrimer direktne opstrukcije procesuiranja ratnih zločina od strane onih koji su učestvovali u sukobima je i delovanje Jedinice za zaštitu svedoka (str. 70). Svedoci-insajderi iz programa zaštite svedoka ratnih zločina više puta su javno govorili da su im pripadnici ove jedinice - bivši pripadnici specijalnih jedinica angažovanih na Kosovu - upućivali pretnje i ponižavajuće postupali prema njima.\nU jednom slučaju zaštićeni svedok je napustio program zaštite, procenjujući da mu je bolje da se osloni na samog sebe nego na pripadnike ove jedinice. Uprkos višegodišnjim apelima iz Evropske komisije i Saveta Evrope, Srbija do danas nije reformisala ovu jedinicu.\nSa druge strane, treba pomenuti da u Srbiji postoje mehanizmi koji u sebi sadrže elemente ocene dostojnosti pripadnika vojske i policije. Naime, Zakon o vojsci i Zakon o policiji propisuju da se lica protiv kojih je pokrenuta istraga ili su optužena za krivična dela koja mogu štetiti interesima službe - mogu privremeno udaljiti sa dužnosti. Međutim, institucije ovu zakonsku mogućnost ne primenjuju dosledno.\nPosle podizanja optužnica protiv aktivnih oficira i podoficira VS i jednog oficira Žandarmerije, FHP je uputio apele da ova lica budu udaljena iz službe VS, odnosno MUP. Početkom januara 2014, komandant Žandarmerije suspendovao je Vladana Krstovića do okončanja krivičnog postupka.\nS druge strane, Ministarstvo odbrane već skoro dve godine odbija da obavesti javnost o trenutnom statusu dvojice optuženika u VS - Rajka Kozline i Pavla Gavrilovića, kao i da postupi po konačnom rešenju Poverenika za informacije od javnog značaja koje mu to nalaže.\nFHP je ukazivao na potrebu usvajanja kriterijuma ocene dostojnosti za obavljanje javnih funkcija od samog početka procesa reformi institucija. Dobar primer je osnivanje policijske jedinice za istragu ratnih zločina 2005, na čije čelo je postavljen Slobodan Borisavljević, bivši šef kabineta pomoćnika ministra unutrašnjih poslova Srbije i načelnika Resora javne bezbednosti MUP Srbije Vlastimira Đorđevića, pravnosnažno osuđenog pred Haškim Tribunalom na 18 godina zatvora za deportaciju, ubistva i progone na političkoj, rasnoj i verskoj osnovi.\nU vreme postavljenja Borisavljevića za načelnika Službe, već su postojale javno dostupne informacije o njegovoj umešanosti u operaciju skrivanja tela kosovskih Albanaca u masovnim grobnicama u Srbiji, zbog čega je FHP zahtevao njegovu smenu sa te pozicije i krivični progon. On je smenjen nekoliko meseci kasnije, ali do danas nije procesuiran.\nSlučajevi Krstovića i Borisavljevića pokazuju da institucije ponekad pod pritiskom javnosti uvažavaju potrebu da se osobe osumnjičene za učešće ili prikrivanje teških zločina udalje iz institucija. Ali u poslednje vreme predstavnici institucija neskriveno i eksplicitno staju u odbranu visokih državnih zvaničnika sa problematičnom ratnom prošlošću.\nPredsednik -- premijer -- i tadašnji ministar odbrane su u vezi sa navodima dosijeâ FHP o angažovanju generala Dikovića tokom sukoba na Kosovu i u BiH tvrdili da su nalazi protiv Dikovića neosnovani. U odbrani generala Dikovića prednjačio je predsednik Nikolić, koji ga je posle objavljivanja Dosijea Rudnica odlikovao najvišim državnim priznanjem, a onda uputio otvorene pretnje tužiocu da razmisli šta to kopa po Srbiji, aludirajući na istragu o masovnoj grobnici u Rudnici.\nU takvoj atmosferi, u kojoj institucije eksplicitno opstruišu utvrđivanje činjenica o ratnim zločinima, teško je očekivati da će TRZ i drugi organi nadležni za procesuiranje ratnih zločina, koji ionako nikada nisu izgradili nezavisnost od političkih uticaja - imati hrabrosti da otvore osetljive slučajeve protiv visokorangiranih zvaničnika - ili da takve osobe uklone sa državne funkcije zbog njihove nedostojnosti.\nOtpočinjanjem pregovora sa Evropskom unijom o članstvu, Srbija se opredelila da reformiše svoje zakonodavstvo i institucije, kako bi ih osposobila da garantuju demokratiju, vladavinu prava, ljudska prava i poštovanje i zaštitu prava manjina.\nDa li će Srbija ostati verna tom opredeljnju videćemo uskoro, preko odnosa prema pitanjima procesuiranja ratnih zločina i reforme institucija koja podrazumeva i uklanjanje pojedinaca koji se dovode u vezu sa zločinima -- jer institucije u kojima se nalaze osumnjičeni za najteže zločine i koji u okviru njih koriste svoj autoritet za opstrukciju vladavine prave, ne mogu se smatrati čuvarima demokratije i ljudskih prava.\nPrethodna ObjavaPrethodno Putin priželjkuje rat na Balkanu\nSljedeća ObjavaSljedeće Bošnjaka je više od pedeset posto


Eksplozija ispred poreske uprave u Atini, nema povređenih – Nadlanu.com\nEksplozija ispred poreske uprave u Atini, nema povređenih\nATINA, 3. jula 2009. (Beta-AFP-AP) – Snažna bomba eksplodirala je rano jutros ispred kancelarije poreske službe u atinskom kvartu Ambelokipi i izazvala značajnu materijalnu štetu ali nije bilo povređenih, saopštila je policija.\nEksplozija se dogodila u 4:35 po lokalnom vremenu a pola sata pre toga su dva grčka lista upozorena anonimnim telefonskim pozivima da će se to dogoditi, rekla je portparol policije Magdalini Bakalaru.\nOna je rekal da je bomba izazvala “veliku materijalnu štetu” u delu oko poreske kancelarije. Vrata kancelarije imaju vidljive znake eksplozije a prozori na susednim zgradama i stanovima su pololomljeni od jačine udara.\nBeograd – Defile takmičara uoči svečanog otvaranja 25. univerzijade u Beogradu\nPrva gondolijerka u istoriji\nSLADOLED DIJETA: Smršajajte uz omiljenju letnju poslasticu


Sedmi Festival šumadijskih vina drugog vikenda juna - Sajmovi i dešavanja | Agroklub.rs\nZahvaljujući sadržaju festivala, reakcijama posetilaca, ali i ambicijama samih vinara udruženih u Udruženje vinara Šumadije, ova manifestacija je postala tradicionalna.\nUdruženje vinara Šumadije organizuje 7. Festival šumadijskih vina 12. i 13. juna, objavljeno je na stranici Saveza vinara i vinogradara Srbije.\nZahvaljujući sadržaju festivala, reakcijama posetilaca, ali i ambicijama samih vinara udruženih u Udruženje vinara Šumadije, ova manifestacija je postala tradicionalna. Svake godine u isto vreme, drugog vikenda u junu, u ambijentu Kraljevske vinarije podno Oplenca, Festival šumadijskih vina gostima pruža veoma bogat kulturno-umetnički progam sa mnoštvom raznovrsnog sadržaja.\nNaročito se izdvaja izložba likovnih radova pod nazivom "Umetnost i vino" koja svake godine pobere najbolje moguće kritike. Osim izložbe i degustacije najboljih šumadijskih vina, program obuhvata i stalnu postavku Muzeja vina i vinogradarstva u sklopu Kraljevske vinarije, književno-scenske nastupe umetnika… U muzičkom delu festivala nastupaju poznata imena srpske i svetske muzičke scene.\nFestival šumadijskih vina u Kraljevoj vinariji\nFestival počinje u subotu 12. juna sa svečanim otvaranjem izložbe likovnih radova u 15h u Vinogradarevoj kući na Oplencu, a završava u 19h koncertom Džez kvarteta. U nedelju 13. juna Dan je otvorenih vrata šumadijskih vinarija počevši od 11h.\nFestival šumadijskih vina Vina Šumadije Vinari Savez vinara i vinogradara Srbije Oplenac


Subotica: Uručena donacija porodici Perić -\n11. marta 2019.0855\nPredsednik Gradskog odbora Srpske napredne stranke u Subotici Bogdan Laban, sa članovima gradskog odbora posetio je u subotu, 9. marta, porodicu Dejana Perića, oca osmoro dece, i uručio donaciju u vidu građevinskog materijala.\nPerić je kao 19-ogodišnji vojnik, pripadnik motorizovane 125. brigade, bio učesnik bitke na Košarama. Od posledica ranjavanja (nosi geler pored srca u levom plućnom krilu) Dejan Perić je ostao 30 odsto invalid.\nU domaćinstvu Perića je četvoro dece starosti 5 (Željana), 4 (Anđelija), 2 godine (Ivan) i 2 meseca (Božana). Žive od veoma skromnih primanja koje Dejan prima po osnovu nezaposlenosti i invalidnine, a supruga je nezaposlena, navodi se u saopštenju Info službe GrO SNS-a Subotica.\nDonacija za porodicu Perić\nDejan Perić časno je služio državi i dao deo sebe, sada je na nama da pomognemo sve što možemo. Pomoć sa naše strane neće izostati, najmanje što možemo je da učinimo da zajedno stvaramo uslove da im olakšamo svakodnevicu. Zato smo donirali ovoj skromnoj porodici građevinski materijal, odnosno materijal za kompletnu spoljnu izolaciju kuće, frižider, drva za ogrev i pakete higijene. Akciju su pomogli i subotički privrednici, istakao je Laban.\nOgrev za porodicu Perić\nOn je takođe dodao da kao odgovorni ljudi imaju obavezu u da pomognu ovoj mnogočlanoj porodici i u pogledu ostvarivanja prava iz oblasti socijalne zaštite i mera populacione politike, i oko pomoći za decu, ali i da su na usluzi svim građanima, pogotovo onima kojima je pomoć neophodna.\nDomaćin se zahvalio na donaciji i podršci koju su dobili i istakao da ovo nije prvi put.\nZahvaljujem se na pomoći i donaciji mnogo nam znači. Moram da kažem da ovo nije prva donacija i rukovodstvo Mesna zajednica Peščara pomoglo nam je nekoliko puta. Međutim, ono što nam je najbitije je spoljna izolacija kuće nam je bila neophodna i zahvaljujući donaciji SNS-a imaćemo mnogo bolje i kvalitetnije uslove za život, istakao je Perić.\nLaban je na kraju rekao da su se prilikom posete porodici Perić, sreli sa njegovim pretpostavljenim starešinama u boju na Košarama, koji obilaze i pomažu svoje nekadašnje vojnike.\nOni su su takođe izrazili zahvalnost što brinemo o ovakvim porodicama, rekao je Laban.\nRelated tags : bogdan labandejan perićdonacijagrad suboticavojnik sa košara\nPančevo: Počeo drugi ciklus projekta “Ja plivam a ti”\n18. januara 2020.0324\nNa Skupštini grada Pančeva usvojen budžet za 2021. godinu\n18. decembra 2020.0407\n2. maja 2020.0802\n6. jula 2022., 18:01


EBRD u Srbiji: Fokus na ”zelenoj privredi” – AGRO VESTI by agronews.rs\nEBRD u Srbiji: Fokus na ”zelenoj privredi”\nHome agro danas EBRD u Srbiji: Fokus na ”zelenoj privredi”\nDec 6, 2017 | agro danas, fokus, Investicije, Kompanije, Srbija, Teme, Tržište, Vesti, Zaštita životne sredine, Životna sredina\t|\nEvropska banka za obnovu i razvoj priprema novu investicionu strategiju za Srbiju, u čijem će fokusu biti “zelena privreda”, izjavio je direktor EBRD-a u Srbiji Danijel Berg\nEvropska banka za obnovu i razvoj je pokrenula Program zelenih inovacionih vaučera u Srbiji za koji mogu da se prijave zainteresovana mala i srednja preduzeća.\nNa skupu “Šema zelenih inovacionih vaučera u Srbiji” u Privrednoj komori Srbije, direktor kancelarije EBRD-a u našoj zemlji Danijel Berg rekao je da ta banka želi da pomogne uvođenje inovacija u mala i srednja preduzeća u Srbiji, kao i da će se taj projekat fokusirati na energetsku efikasnost.\nOd preduzeća se očekuje da finansiraju najmanje deset odsto ukupnih troškova. Minimalna vrednost usluga istraživanja i razvoja koji mogu učestvovati u programu je 4.000 evra (bez PDV-a).\nJedan vaučer po preduzeću\nJedno preduzeće može da se prijavi za samo jedan vaučer, a prijavni formular na imejl adresu – inovacionivauceri@ebrd.rs.\nU okviru istog istraživačko-razvojnog projekta preduzeće može da sarađuje sa najviše tri istraživačko-razvojne organizacije.\n“Pedeset odsto naših finansija plasiranih u Srbiji ove godine otišlo je na zelene projekte. Nadamo se da ćemo kroz šemu zelenih vaučera pomoći i malim firmama da budu konkurentnije i ubrzaju privredni rast”, istakao je direktor EBRD-a.\nBerg je rekao da EBRD želi da promoviše razvoj inovacija i da bi taj pilot-projekat mogao da se raširi i u zemlje regiona.\n“Dokazano je da mala i velika preduzeća, javna i privatna, iznalaze razne načine za inovacije, a sve u cilju povećanja rasta. Nadamo se da ćemo pružiti pomoć i malim firmama, ali i univerzitetima i drugim institucijama koje bi mogle da imaju koristi od ove šeme”, naglasio je Berg.\nBerg je rekao da će EBRD imati program za finansiranje zelene energije i privrede koji će sledeće godine biti realizovan u saradnji sa EU.\n“Efikasno korišćenje resursa, bilo da se tiče vode, energije bilo kojih drugih sirovina. Znači njihovo efikasnije korišćenje upravo donosi kretanju jedne privrede prema zelenoj”, navodi Dragoljub Gajić, rukovodilac “Šeme zelenih inovacionih vaučera”.\nInovativni eko-sistem u Srbiji\nSavetnik ministra za inovacije i tehnološki razvoj Bojan Lalić rekao je da je vizija kabineta Nenada Popovića uspostavljanje inovativnog eko-sistema u Srbiji.\n“Smatramo da je zadatak svih ministarstava da prate liniju inovativnog razvoja i da na njima zasnuju privredu koja mora da bude konkurentna u svakom smislu, a mi smo spremni da uzmemo ulogu koordinatora tih aktivnosti”, rekao je Lalić.\nUslovi za dobijanje vaučera\nOvaj donatorski program za Srbiju podržava Vlada Austrije. Domaći preduzetnici kažu da imaju projekte za zelene vazučere a najveće interesovnje je za unapređnje enrgetske efikasnosti i prešićavanje otpadnih voda.\n“Takođe i tehnološki deo koji optimizuje same procese proizvodnje a do sada nije bilo ni preko jedne druge institucije načina finasiranja takve vrste projekata naročito i sertifikovanje zaštite samih novih proizvoda novih”, napominje Gordana Vasiljević iz firme “BETE” u Kruševcu.\n“Ovde se više išlo na one tehnologije koje će omogućiti efikasnije korišćenje domaćih resursa, manje zagađenje životne sredine, ono čemu mi težimo na našem putu ka evropskoj zajednici”, ukazao je docent na Mašinskom fakultetu u Beogradu Vladimir Jovanović.\nI Iz Vlade obećavaju da će u Fondu za inovacionu delatnost opredeliti više sredstava za ovakve projkteke jer su važni za razvoj preduzetništva.\nNova strategija EBRD-a za Srbiju\nEBRD je u prethodnih 16 godina investirao u Srbiju 4,5 milijardi evra u projekte, a preostalo je još oko 2,2 milijarde da se realizuje, rečeno je na skupu u Privrednoj komori Srbije, gde je predstavljen Program zelenih inovacionih vaučera EBRD-a.\n“Upravo pripremamo novu strategiju za Srbiju koja bi trebalo da bude dostupna za javnu raspravu sledeće nedelje”, rekao je direktor EBRD-a u Srbiji Danijel Berg.\nDanijel Berg je istakao da je cilj da većina investicija koje će EBRD finansirati bude u tzv. “zelenu privredu”.\nTags: danijel bergebrdevropska banka za obnovu i razvojinovacioni vaučeriinvesticijemala i srednja preduzećazaštita životne sredine\nSrbija raspolaže obnovljivim izvorima energije od 5,65 milona tona ekvivalenta nafte godišnje, od čega koristi svega oko dva miliona tona - oko milion tona iz hidropotencijala i milion tona ekvivalentne nafte iz biomase\nRadoman: Ne opstruišemo Ferero\nVojvođanski sekretar za finansije Zoran Radoman ocenio je da ministar privrede Srbije Željko Sertić "obmanjuje javnost". Prema njegovim rečima, javnost se obmanjuje izjavama da Pokrajinska vlada i Razvojni fond Vojvodine opstruišu investiciju italijanske kompanije Ferero u Srbiji.


Udruženje krematista slavi Ognjenu Mariju\nIzvor: Radio Televizija Vojvodine, 31.Jul.2009, 01:55\nBEOGRAD - Praznik svete velikomučenice Marine, koja je postradala u prvim godinama hrišćanske propovedi, u našem narodu poznat kao Ognjena Marija, obeležen je juče u beogradskom udruženju krematista "Oganj".\nSlavski obred u prostorijama udruženja služio je protojerej Aleksandar Sredojević, koji je u besedi upućenoj članovima jedne od najstarijih neprofitabilnih organizacija u Srbiji podsetio da je svetiteljka stradala zbog vere u Hrista u vreme cara Dioklecijana >> Pročitaj celu vest na sajtu Radio Televizija Vojvodine << i da je njena ognjena priroda pravi simbol hrišćanskog opredeljenja "Ognja", koji svoju zaštitnicu slavi od 1930. godine.\nPrema njegovim rečima, Srpska pravoslavna crkva poslednjih godina dozvoljava opelo i za one koji se sahranjuju kremiranjem, iako po tom pitanju postoje teološka neslaganja. U hrišćanstvu se veliki značaj pridaje telu, koje je "hram duše" i zato se smatra da ga treba vratiti zemlji.\nNaglasivši da je udruženje 1904. godine osnovao dr Vojislav Kujundžić, na inicijativu pesnika i lekara Jovana Jovanovića Zmaja, predsednica "Ognja" Dušica Vučković je objasnila da su osnivači i njihovi sledbenici uvođenjem slave želeli da pokažu Crkvi da su hrišćani koji brinu o budućnosti planete.\nVučkovićeva je podsetila da je sahranjivanje bilo tema Međunarodnog kongresa lekara, održanog 1869. u Firenci, i da je na njemu doneta rezolucija na osnovu koje je upućen apel svim državama da pređu na spaljivanje pokojnika kako bi se sačuvala zdrava zemlja.\nLekari sa kongresa u Firenci su se saglasili da treba brinuti o očuvanju zdravog poljoprivrednog zemljišta, koje se na mestima gde su groblja nikada više ne može koristiti u te svrhe.\nPoznato je, takođe, kako je rekla Vučkovićeva, da se travom sa groblja ne može hraniti stoka, da podzemne vode koje prolaze kroz grobove ulaze u vodene tokove i atmosferu, a da kremiranje nanosi daleko manju štetu prirodnom okruženju.\nAktivnost i opredeljenje Udruženja, koje ove godine obeležava 105 godina od osnivanja i koje je nedavno obnovilo članstvo u Međunarodnoj krematističkoj federaciji ICF, ogranku ekonomsko-socijalnog Saveta Ujedinjenih nacija, ilustruje i prvi film u Srbiji na temu kremacije, "Pepeo pepelu" autora Zorice Vuković, studentkinje Fakulteta političkih nauka u Beogradu.\nUdruženje "Oganj" ima i socijalne aktivnosti i svojim članovima penzionerima daje mogućnost da uplatom za života u iznosu od 20.500 dinara pokriju kompletne troškove sahrane, i to na način koji im najviše odgovara.\nSredstva se uplaćuju u Fond solidarnosti, koji preuzima obavezu da organizuje kremaciju ili klasičnu sahranu.\nPokrenut novi rezervacioni sistem za prodaju tura onlajn\nU susret Beogradskom Šopen festu\nNagrada za najbolji Evropski film u Glavnom takmičarskom programu\nUručenje nagrada najboljim padobrancima za 2019. godinu\nBeograd dobija novu turističku atrakciju\nUpoznajte Inke i andski pogled na svet\n31.Jul.2009: Radio Televizija Vojvodine\nDan pre: 30.Jul.2009\nDan posle: 01.Avg.2009


Ban Ki Mun osudio nuklearne probe Severne Koreje - 06.01.2016, Sputnik Srbija\nGeneralni sekretar Ujedinjenih nacija Ban Ki Mun osudio je ispitivanje hidrogenske bombe koje je objavila Severna Koreja i pozvao Pjong Jang da prekine dalje... 06.01.2016, Sputnik Srbija\nvesti, svet, severna koreja, ban ki mun, savet bezbednosti un\nGeneralni sekretar Ujedinjenih nacija Ban Ki Mun osudio je ispitivanje hidrogenske bombe koje je objavila Severna Koreja i pozvao Pjong Jang da prekine dalje probe koje destabilizuju bezbednost u regionu. Prvi čovek UN je saopštio da odgovorne organizacije nastavljaju da prate situaciju.\n„Ovaj čin ozbiljno destabilizuje regionalnu bezbednost i ozbiljno podriva međunarodne napore za neširenje nuklearnog oružja“, izjavio je generalni sekretar u specijalnom saopštenju za medije.\nOn je naveo da obavljena ispitivanja, koja je objavila Severna Koreja, narušavaju niz rezolucija Saveta bezbednosti.\n„Bespogovorno osuđujem ovo. Pozivam Severnu Koreju da prekine bilo kakvu dalju nuklearnu aktivnost i da odgovori na svoje obaveze u vezi s otvorenom denuklearizacijom“, rekao je Ban Ki Mun.\n„Pratimo i procenjujemo razvoj događaja u tensoj saradnji s nadležnim međunarodnim organizacijama, uključujući Organizaciju za sveobuhvatnu zabranu nuklearnih ispitivanja, kao i zainteresovanim stranama“, rekao je Ban Ki Mun.


Albanska opozicija održala je danas proteste ispred zgrade Ministarstva unutrašnjih poslova, zahtevajući ostavku ministra Fatmira Džafaja.\nProtest je organizovan zbog presretnutog telefonskog razgovora između brata albanskog ministra Agrona Džafaja sa trgovcem narkoticima, a koji je objavila opoziciona Demokratska partija, prenosi ATA.\nZamenik šefa DP, Edi Paloka, rekao je da je premijer Albanije Edi Rama branio ministra, koji je trebalo da bude izveden pred sud.\nAlbanski ministar unutrašnjih poslova Fatmir Džafaj odbacio je danas pozive opozicije da podnese ostavku jer je njegov brat osuđen zbog droge u Italiji.\nMinistar Džafaj je istakao da nije skrivao da mu je brat osuđen niti je pokušao da brata zaštiti od pravde, prenosi Rojters.


Nemačka - BCA Serbia\nOd 1. februara:\nAutomatski transport za kupovinu vozila od EU kupaca.\nZa ne-germanske kompanije koje su zasnovane u EU, od 01. februara 2022. automatski ćemo dostavljati sva vozila direktno na adresu dostave koju ste naveli, osim onih koji nisu u voznome stanju.\nKao kupac sa sedištem kompanije u Nemačkoj, možete da preuzmete vozilo od logističke kompanije koju ste naručili. Važno: Obavestite BCA lokaciju najmanje 24 sata pre preuzimanja.Dokumenti za izdavanje automobila (Abholschein) i odobrenje za preuzimanje moraju se podneti prilikom preuzimanja.\nAutomatski transport EU kupci\nZa ne-germanske kompanije koje su zasnovane u EU, od 01. februara 2022. automatski ćemo dostavljati sva vozila direktno na adresu dostave koju ste naveli, osim onih koji nisu u voznome stanju. Iskoristite isporuku za dostavu bez problema uz samo jedno plaćanje.


Lebane | Novosti.rs\nSAOBRAĆAJNA NEZGODA U LEBANU: Dvojica povređenih mladića van životne opasnosti\nDVOJICA povređenih mladića koji su teško povređeni u saobraćajnoj nezgodi u Lebanu, kada su automobilom sleteli u korito reke Jablanice, nisu životno ugroženi. Jedan je zbrinut u leskovačkoj Opštoj bolnici, a drugi u Univerzitetskom kliničkom centru u Nišu.\n13. 05. 2022. u 21:50\nHAPŠENJE U LEBANU: Policija zaustavila vozilo, pronašli opijate i odmah uhapsili osumnjičenog\nPRIPADNICI Ministarstva unutrašnjih poslova u Leskovcu uhapsili su M. S. (23), iz okoline Lebana, zbog postojanja osnova sumnje da je izvršio krivično delo neovlašćeno držanje opojnih droga.\n23. 04. 2022. u 15:41\nDAO DŽOINT MALOLETNICI? Devojčici pozlilo posle konzumiranja marihuane\nPolicija je u Lebanu uhapsila S.Z.(26) iz ovog mesta jer je, kako se sumnja, 9. aprila ove godine, u svom stanu, dao džoint četrnaestogodišnjakinji kojoj je pozlilo nakon konzumiranja marihuane.\nNOVE RAZVOJNE ŠANSE ZA JUG SRBIJE: Važan sastanak u Vladi Srbije\nMEĐURESORNA radna grupa za uređenje i razvoj južne Srbije, na teritoriji grada Leskovca i Prokuplja, opština Kuršumlija, Lebane, Medveđa i Bojnik, sastala se danas u Vladi Srbije kako bi na redovnoj sednici ispratila realizaciju prioritetnih projekata na ovom području.\n06. 04. 2022. u 16:40\nASFALT U OKOLINI LEBANA: Završena Ulica Vuka Karadžića u Bošnjacu\nULICA Vuka Karadžića u selu Bošnjacu, u opštini Lebane, dobila je asfalt. Ovo je druga od tri ulice koje će biti uređenje u okviru istog projekta.\n31. 03. 2022. u 14:07\nPREMINULE DVE DEVOJČICE: Pokosili ih automobili u dva mesta na jugu Srbije\nJEDNA devojčica stradala je u Lebanu, a druga u Pirotu.\n26. 03. 2022. u 10:39\nVULIN U BOJNIKU I LEBANU: Hoću da sve policijske stanice dobiju nov i moderan izgled, baš kao što dobija i naša država\nMINISTAR unutrašnjih poslova Aleksandar Vulin obišao je danas rekonstruisane policijske stanice u Bojniku i Lebanu i istakao da su mnoge policijske uprave, stanice i ispostave obnovljene i da nova ulaganja u radni prostor policijskih službenika tek slede. Ministar policije je naglasio da je jedan od prioriteta njegovog rada upravo i to da se stanice i ispostave obnove i osavremene.\n20. 03. 2022. u 15:05\nUDARIO DETE PA OTIŠAO SA LICA MESTA: Uhapšen vozač koji je teško povredio devojčicu kod Lebana\nSedamdesettrogodišnji muškarac A.M. iz okoline Lebana uhapšen je nakon što je svojim vozilom udario dete, teško ga povredio, a zatim se pešice udaljio sa lica mesta.\n16. 03. 2022. u 14:11\nDEVOJČICA (11) I DALJE U VEŠTAČKOJ KOMI: Još uvek se utvrđuju okolonosti stravične nesreće kod Lebana\nJEDANAESTOGODIŠNJA devojčica iz sela Šilovo, kod Lebana, teško je povređena u saobraćajnoj nezgodi kada je na nju naleteo automobil, pa je zbog ozbiljnosti povreda iz leskovačke Opšte bolnice transportovana na Kliniku za neurohirgiju niškog Kliničkog centra.\n16. 03. 2022. u 12:29\nUDARIO DETE I POBEGAO: Jeziva saobraćajna nesreća u Šilovu, mališanu se bore za život\nDESETOGODIŠNJE dete teško je povređeno u saobraćajnoj nesreći koja se dogodila oko 16 sati u selu Šilovo kod Lebana.\nOD MINISTARSTVA SKORO ŠEST MILIONA: Opština Lebane dobiće jedinstveno upravno mesto\nOpština Lebane dobiće jedinstveno upravno mesto sredstvima koja su joj odobrena na javnom pozivu Ministarstva za državnu upravu i lokalnu samoupravu.\n14. 03. 2022. u 15:03\nVUČIĆ U LEBANU: Srbija neće biti deo ni jednog vojnog bloka, nećemo vojevati tuđe bitke\nPREDSEDNIK SNS Aleksandar Vučić obišao je danas i Lebane, gde je građanima poručio da je prioritet Srbije da čuva svoj narod, svojom vojskom i da naša zemlje ne sme da bude deo ni jednog vojnog bloka.\n07. 03. 2022. u 18:22\nVUČIĆ IZ LEBANA: Moramo da razumemo svoju poziciju u svetu i da sačuvamo mir (FOTO)\nU LEBANU se danas okupio veliki broj građana koji očekuju dolazak predsednika SNS Aleksandra Vučića koji će to mesto posetiti posle Medveđe i Bojnika.\n07. 03. 2022. u 16:56 >> 17:10\nGRAĐANI ČEKAJU PREDSEDNIKA: Dve hiljade ljudi okupilo se u Lebanu da dočeka Vučića (FOTO/VIDEO)\nVELIKI broj građana okupio se u Lebanu da dočeka predsednika Aleksandra Vučića.\nDEVETORO POVREĐENIH: Teška saobraćajna nesreća kod Lebana\nU UDESU koji se dogodio sinoć na putu Priština-Podujevo, tačnije u selu Lebane, devet osoba je zadobilo telesne povrede, od kojih je osam muškaraca i jedna žena.\n03. 03. 2022. u 11:54\nCrveni krst u Lebanu i Zavod za transfuziju krvi iz Niša održali su uspešnu akciju dobrovoljnog davanja krvi kojoj se odazvalo 85 davaoca dragocene tečnosti.\nSNS OSVOJIO SVIH 146 MANDATA: Rezultati izbora za Savete mesnih zajednica na teritoriji opštine Lebane\nNA 36 biračkih mesta u 32 mesne zajednice na teritoriji opštine Lebane danas su od 7 do 20 sati održani izbori za Savete mesnih zajednica.\n12. 12. 2021. u 20:42\nPOLICIJA PRONAŠLA OSUMNJIČENOG: Rasvetljene četiri krađe kamera za video-nadzor\nPripadnici policije u Lebanu su, intenzivnim radom, rasvetlili četiri krađe iz autobusa jednog niškog autoprevoznika i uhapsili P.A.(25) iz ovog mesta koji je osumnjičen da je izvršio ta krivična dela.\n29. 10. 2021. u 14:55\nRADOVI NA TRAFOSTANICI "JABLANICA": Veći deo Lebana u sredu bez struje\nVELIKI deo potrošača na području opštine Lebane ostaće u sredu bez električne energije zbog radova na trafostanici 110/35 kV „Jablanica“.\nTOKOM septembra na teritoriji Jablaničkog okruga laboratorijski je potvrđeno da je virusom korona zaraženo 4.560 ljudi, što je u proseku više od 150 pacijenata dnevno.\nU POSLEDNJA 24 časa leskovački Zavod za javno zdravlje dobio je još 253 pozitivna među 683 rezultata uzorkovanih pacijenta sa teritoriji Jablaničkog okruga na infekciju virusom korona.


Panel ,,Čijih je 1% za kulturu?'' u Novom Sadu - Nezavisna kulturna scena Srbije\nPanel ,,Čijih je 1% za kulturu?” u Novom Sadu\nU okviru kampanje zagovaranja boljih i transparetnijih uslova finansiranja kulture u Srbiji, u četvrtak 28. novembra biće održan drugi javni razgovor u Muzeju suvremene umetnosti Vojvodine u Novom Sadu.\nU kino Sali Muzeja savremene umetnosti, od 19 sati u debati učestvuju Radovan Jokić iz Muzeja savremene umetnosti Vojvodine, Zoran Pantelić iz Centra za nove medije – Kuda_org, Nela Tonković ispred Šabačkog narodnog muzeja i Goran Tomka, kulturolog i nezavisni istraživač.\nOvaj događaj organizovan je sa idejom nastavka dijaloga o mogućnostima povećanja izdvajanja za kulturu, i što je još važnije o mehanizmima raspodele javnih sredstava u ovoj oblasti.\nIako je ceo sektor u velikim problemima, na televiziji slušamo državnog Ministra finansija koji najavljuje ostvarenje cilja od 1% za kulturu već ove godine, dok je stvarni budžet čak umanjen u odnosu na 2019. godinu. Kampanja koja zagovara ostvarenje minimuma budžetskog postotka pokrenuta je inicijalno od strane Asocijacije Nezavisna kulturna scena Srbije, a u međuvremenu su joj se pridružili i mnogi drugi partneri.\nJoš uvek je aktuelna i peticija “Svi za 1% – 1% za sve” koju možete potpisati.


Na Bostanijadi u Osipaonici "Slatkom Osmehu" treća nagrada 19.07.2009\nČlanice Udruženja "Slatkog osmeha" iz Jagodine učestvovale su na desetoj po redu bostanijadi koja se tradicionalno održava u Osipaonici kod Smedereva. Organizator ove manifestacije je "Pomoravski vez". Učestvovalo je 16 udruženja koja se bave izradom slatkiša, torti, peciva i gibanica. U takmičarsko... :: detaljnije ::\nTreći internacionalni etno-sajam 12.07.2009\nPod pokroviteljstvom Skupštine grada Jagodine, održan je treći internacionalni etno-sajam u Jagodini 11 i 12. juna. Izlagači su na svojim štandovima predstavili rukotvorine čuvara srpskih starih zanata u vezu, pletenju, tkanju, duborezu... Svoje proizvode izložilo je i udruženje "Slatki osmeh", koje... :: detaljnije ::\nEtno sajam Ohrid 2009 31.05.2009\nKrajem maja članice udruženja "Slatki osmeh" i "Etno forma" iz Jagodine učestvovale su na manifestaciji "Vešta žena" u Ohridu. Ovo je četvrta po redu humanitarna manifestacija koja se organizuje u gradovima Makedonije, a žene Jagodine bile su jedine iz Srbije koje su učestvovale i dale svoj doprinos h... :: detaljnije ::


Na hirurškom odeljenju novopazarske Opšte bolnice i danas su obavljene komplikovane operacije od posebnog značaja za dijalizne pacijente. Doktor Ilić je danas uspešno operisao dva pacijenta i pregledao oko 50.\n”Radili smo dve kompleksne operacije, to su tkz hemodijalizni pristupi kod bolesnika koji se nalaze takozvanoj terminalnoj fazi bubrežne insuficijencije, kojima treba da de obezbedi trajni vaskularni pristup za dijalizu”, izjavio je doktor Ilić po izlasku iz operacione sale. Zadovoljan je, kaže, saradnjom sa lokalnim timom lekara i njihovom stručnošću.\nDa je konstantno stručno usavršavanje od velikog je značaja za novopazarske hirurge potvrdio je zamenik načelnika Odeljenja hirurgije dr Džemail Detanac.\n”Sve posete stručnih saradnika iz velikih kliničkih centara su od velikog značaja za razvoj naše hirurgije. Rade se velike operacije, radi se na razvoju programa koji će u budućnosti doprineti prepoznavanju naše hirurgije po tim operacijama”, kazao je Detanac.\nDirektor Opšte bolnice, dr Meho Mahmutović najavio je da će se u Novom Pazaru uskoro samostalno obavljati i laparoskopske abdominalne operacije.\n”U narednom periodu doktor Enes Zogić uradiće niz samostalnih laparoskopskih abdominalnih operacija i time će se naša bolnica primaći većim centrima i zajedno sa našom mlađom ekipom imati ozbiljnu hiruršku postavu”, rekao je Mahmutović.\nUz saradnju sa Institutom Banjica, i novopazarska ortopedija uskoro će biti u mogućnosti za kompletno savladavanje ortopetskih trauma.\n”Kontakti su već ostvareni sa Institutom Banjica, programi su naravljeni. Plan je da se ovde započne sa savladavanjem kompleksne trame u našoj ustanovi. To podrazumeva i saradnju sa kolegama sa Instituta, i modernizaciju opreme koja će ući u našu ortopedsku salu”, rekao je ortopedski hirurg i traumatolog dr Alan Kurpejović.\nI današnja poseta, kao i evidentno unapređenje zdravstvene zaštite u Novom Pazaru, rezultat su potpisanog Strateškog sporazuma o saradnji između novopazarske Opšte bolnice i Kliničkog centra Srbije.\nOznačeno hirurgija, novi pazar, opsta bolnica, vaskularne operacije


На семинару синдиката „Слога“ о значају социјалног дијалога | УДРУЖЕНИ СИНДИКАТИ СРБИЈЕ "СЛОГА"\nHome » KAMPANJE » Na seminaru sindikata „Sloga“ o značaju socijalnog dijaloga\nVrdnik , 23. oktobar 2015.- Udruženi sindikat Srbije ,,Sloga“, gradski odbor Novog Sada, organizovao je danas, uz podršku Pokrajinskog sekretarijata za privredu, zapošljavanje i ravnopravnost polova, seminar posvećen aktuelnim pitanjima u oblasti rodne ravnopravnosti, tačnije ulozi žena u sindikalnoj organizaciji.\nNa trodnevnom seminaru, koji je organizovan u hotelu „Termal Vrdnik“, biće održana i predavanja posvećena bezbednosti na radu, mobingu i poboljšanju komunikacionih veština.\nŽeljko Veselinović, predsednik Udruženog sindikata Srbije ,,Sloga“, naglasio je da je socijalni dijalog u Vojvodini na višem nivou nego u drugim delovima Srbije.\nOn se zahvalio Pokrajinskom sekretarijatu za privredu, zapošljavanje i ravnopravnost polova na podršci za realizaciju seminara, jer je pitanje položaja žena kroz elemente radnih odnosa važno za jedno društvo.\nU nastavku pogledajte još fotografija\nNAZAD: Sloga uz radnike IMT-a do kraja\nNAPRED: Alarmantno stanje domaće ekonomije, pad srpske privrede četiri puta veći nego 2013.


Stiglic: Grčki scenario očekuje i druge zemlje - 21.07.2015, Sputnik Srbija\nGrčka je postala bojno polje ideja i finansijske vlasti, što se uskoro može ponoviti i u drugim zemljama, smatra nobelovac ekonomije Džozef Stiglic. 21.07.2015, Sputnik Srbija\nTo sam znala i bez tudjeg misljenja.To je jedini nacin da se najvece banke bogate.Da uniste narode.PRAVOSLAVNE pogotovu.Nece da im uspe.\nvesti, grčka, džozef stiglic\n10:20 21.07.2015 (Osveženo: 16:19 05.10.2015)\n„Nažalost, vi, Grci, morate da sarađujete sa ’trojkom‘ (kreditora). ’Trojka‘ je i izradila treći memorandum koji će povećati nejednakost i usmeren je protiv siromašnih“, izjavio je Stiglic na simpozijumu koji je organizovao Fond Andreasa Papandreua na Krfu.\nEkonomista je naglasio da Grčka nije jedina koja se bori protiv takvog ponašanja.\n„Mi vodimo sličnu borbu u SAD“, rekao je on i objasnio da je, kada se desila dokapitalizacija banaka nakon kraha ’Leman braders‘, on govorio da je to bila šansa za preuzimanje kontrole nad bankarskim sistemom.\n„To je bila šansa da u budućnosti banke ne učestvuju u eksploataciji, u manipulaciji tržištem, zloupotrebi kreditnih kartica, sve to što su oni do tada radili. Ali Obama je rekao ’ne‘. Mi treba da spasimo banke kako bi one nastavile da rade isto što i pre. To smo videli u 5 godina su usledile — više manipulacije tržištem, više zloupotreba. Svaki dan kada otvarate „Fajnenšel tajms“ ili bilo koji drugi list čitate o novom velikom bankarskom skandalu“, rekao je Stiglic.\nLaureat Nobelove nagrade izjavio je da tokom ovog perioda ide duga borba za promene pravila koji regulišu ekonomsku praksu i vladajuću ekonomsku teoriju.\n„Preduzimaju se veliki napori i ide borba da se primeni ekonomska politika, pravičnija prilikom raspodele bogatstva i protiv pravila koje povećavaju nepravdu“, rekao je on.\n„Danas su bojno polje i ekonomska vlast ovde, u Grčkoj. Nažalost, to što se dešava u Grčkoj, preteča je onoga što će se desiti u drugim mestima“, dodao je Stiglic.


International Fashion Festival: Kraljevi mode u Porto Montenegru : Nadlanu.com\nRenato Balestra i Vesna Madnić (Fabrika)\nInternational Fashion Festival: Kraljevi mode u Porto Montenegru\nObjavljeno 29. jul 2018. / 19:45:47\nIFF Porto Montenegro će okupljati poznate modne kreatore, modele, uticajne ličnosti iz sveta mode, iz celog sveta, lokalne, regionalne i internacionalne medije, predstavnike svetskog džet-seta sa ciljem da Porto Montenegro postane i svetska modna destinacija.\nNevenka Skat, supruga američkog ambasadora u Beogradu\nFestival je otvoren izložbom skica slavnog italijanskog modnog dizajnera Renata Balestre (94) koja će u Pomorskom muzeju u okviru Porto Montenegra trajati do 2. avgusta.\nŠeika Hend Al Kasami\nDrugi dan bio je u znaku modne revije kuće HOUSE OF HEND sa kolekcijom DEMI couture i kreatorkom, Šeikom Hend Al Kasami iz UAE i revijom modnog brenda LA QUAN SMITH (SAD) sa kolekcijom prikazanom na poslednjem NYCFW.\nAntonio Grimaldi na kraju svoje revije\nPoslednjeg dana gosti su imali prilike da vide reviju visoke mode kuće ANTONIO GRIMALDI (Italija) koji je u Porto Montenegro došao sa kolekcijom koja je premijerno prikazana 2. jula na Nedelji visoke mode u Parizu.\nLa Kvan Smit\nVIP Party održan nakon zatvaranja okupio je veliki broj poznatih ličnosti iz Crne Gore, Srbije i regiona.\nVesna Mandić sa Duškom Kneževićem i Duškom Jeknić\nAntonio GrimaldiLa Kvan Smitmodna agencija fabrikaporto montenegrorenato balestraŠeika Hend Al KasamiVesna Mandić